Στάση εργασίας και κινητοποιήσεις για τους 5μηνίτες - Νέα Κρήτη\nΣτάση εργασίας και κινητοποιήσεις για τους 5μηνίτες\nΗμερομηνία δημοσίευσης: 22/12/2015, 12:06\nΤελευταία ενημέρωση: 22/12/2015, 16:15\nΣτάση εργασίας από τις 10 π.μ. έως τις 2 μ.μ. για αύριο Τετάρτη 23/12 αλλά και δυναμικές κινητοποιήσεις προετοιμάζουν οι εργαζόμενοι στα 5μηνα του νομού Ηρακλείου, σύμφωνα με την Επιτροπή Αγώνα που έχουν συστήσει, διεκδικώντας μόνιμη και σταθερή δουλειά καθώς και επίδομα ανεργίας για όλους όσοι δουλεύουν στα προγράμματα Κοινωφελούς Εργασίας.\nΤις κινητοποιήσεις των εργαζομένων στα 5μηνα της Κοινωφελούς στηρίζουν η Ένωση Ιδιωτικών Υπαλλήλων Νομού Ηρακλείου αλλά και το Εργατικό Κέντρο Ηρακλείου, που καλούν όλους να συμμετέχουν στον αγώνα τους.\nΟι εργαζόμενοι στα 5μηνα καλούν σε κινητοποίηση στον ΟΑΕΔ για τη διεκδίκηση του επιδόματος ανεργίας στις 10:30 το πρωί της Τετάρτης και αμέσως μετά παρέμβαση στο ΙΚΑ «για τη σφράγιση των βιβλιαρίων μας», όπως τονίζουν χαρακτηριστικά στο κάλεσμα προς τους συναδέλφους τους.\nΌλο το προηγούμενο διάστημα δόθηκε μάχη κόντρα στη συγκυβέρνηση, τον ΟΑΕΔ και τις δημοτικές Αρχές που βολεύονται με τις εργασιακές σχέσεις γαλέρας, καταφέρνοντας την κατάκτηση ορισμένων βασικών δικαιωμάτων.\nΣήμερα φτάνοντας στο τέλος του 5μήνου (για τους εργαζόμενους στους Δήμους) απαιτείται να κλιμακώσουμε τον αγώνα μας για να έχουμε σταθερή δουλειά και μια ζωή με αξιοπρέπεια. Η ηττοπάθεια ότι οι αγώνες μας πάνε χαμένοι και το ότι "τίποτα δε γίνεται" πρέπει να σπάσει από εμάς τους ίδιους στην πράξη. Δεν ξεχνάμε πως ό,τι παίρνουν πίσω σήμερα κομμάτι-κομμάτι, οι εργαζόμενοι τα είχαν κερδίσει με αγώνες και θυσίες.\nΑπό το 2009 στους Δήμους δε γίνεται καμία πρόσληψη προσωπικού πλήρους απασχόλησης. Να σε τι χρησιμεύουν αυτά τα προγράμματα. Ανακύκλωση και εκμετάλλευση των ανέργων, διαλύοντας τα όποια εργασιακά δικαιώματα έχουν απομείνει.\nΑπαιτούμε να μη φύγει κανένας συνάδελφος, όλοι οι εργαζόμενοι να έχουν μόνιμη και σταθερή δουλειά!\nΕίτε είμαστε εργαζόμενοι στους Δήμους και την Περιφέρεια είτε σε υπηρεσίες υπουργείων, να δώσουμε ηχηρή απάντηση σε όσους μας θέλουν ανακυκλώσιμους εργαζόμενους β' κατηγορίας και χαμηλών απαιτήσεων. Μας πετάνε πάλι στο δρόμο της ανεργίας χωρίς να δικαιούμαστε ούτε το επίδομα ανεργίας, ενώ πολλοί από εμάς παραμένουμε και μετά την πρόσληψή μας για πολύ καιρό ανασφάλιστοι, χωρίς να μπορούμε να έχουμε πρόσβαση στο βασικό δικαίωμα της δωρεάν υγείας, δηλαδή στη δωρεάν ιατροφαρμακευτική περίθαλψη.\nΌλοι στο δρόμο του αγώνα. Τίποτα δε μας χαρίστηκε. Όλα κατακτήθηκαν.\n・Μόνιμη και σταθερή δουλειά με πλήρη εργασιακά και ασφαλιστικά δικαιώματα.\n・Προσλήψεις μόνιμου προσωπικού για το σύνολο των υπηρεσιών.\n・Κανένας εργαζόμενος να μην έχει μισθό κάτω από τα 751 €.\n・Επίδομα ανεργίας για όλους τους ανέργους χωρίς όρους και προϋποθέσεις.\n・Ασφάλιση από την πρώτη μέρα.\nΌλοι και όλες στη στάση εργασίας την Τετάρτη 23/12/2015 από τις 10 π.μ. έως τις 2 μ.μ.\nΚινητοποίηση στις 10:30 στον ΟΑΕΔ για τη διεκδίκηση του επιδόματος ανεργίας.\nΑμέσως μετά παρέμβαση στο ΙΚΑ για τη σφράγιση των βιβλιαρίων μας».\nΑνακοίνωση του Εργατικού Κέντρου Ηρακλείου\nΤο Εργατικό Κέντρο Ηρακλείου συμπαραστέκεται στον αγώνα των εργαζομένων στα Κοινωφελή Προγράμματα Εργασίας (5μηνα) στους Δήμους του νομού Ηρακλείου, οι οποίοι προκηρύσσουν 4ωρη στάση εργασίας στις 23/12/2015 και ώρες από 10:00 έως 14:00.\nΜε ανακοίνωσή του το ΕΚΗ αναφέρει τα εξής:\n«Τα βασικά αιτήματα των εργαζομένων στα πεντάμηνα είναι τα παρακάτω:\n1. Μόνιμη και σταθερή δουλειά με πλήρη εργασιακά και ασφαλιστικά δικαιώματα.\n2. Προσλήψεις μόνιμου προσωπικού για το σύνολο των υπηρεσιών.\n3. Κανένας εργαζόμενος να μην έχει μισθό κάτω από τα 751,00 ευρώ.\n4. Επίδομα ανεργίας για όλους τους ανέργους χωρίς όρους και προϋποθέσεις.\nΌλοι οι εργαζόμενοι έχουμε ίσα δικαιώματα στην εργασία, δεν υποχωρούμε δε συμβιβαζόμαστε με τα προγράμματα φτώχειας που αποτελούν "ασπιρίνη" στη μάστιγα της ανεργίας.\nΜόνιμη και σταθερή δουλειά για όλους με πλήρη ασφαλιστικά και εργασιακά δικαιώματα», καταλήγει στην ανακοίνωσή του το ΕΚΗ.


Δημοσίευσηαπό GP707 » 23 Φεβ 2020, 23:27\nΣε award εισιτήριο, με κράτηση μέσω Α3 και πτήσεις με AC 4 μήνες μετά, ακυρώθηκε το δεύτερο σκέλος (λόγω 737ΜΑΧ) και η πτήση θα γίνει μια μέρα αργότερα. Η Air Canada (ή η Aegean) υποχρεούται να πληρώσει διαμονή-διατροφή για τη μέρα αυτή αφού ο προγραμματισμός των διακοπών έχει γίνει ήδη (ξενοδοχεία, έξτρα πτήσεις κλπ); Δηλαδή τα δικαιώματα των επιβατών δεν είναι τα ίδια με τα κανονικά εισιτήρια;\nΔημοσίευσηαπό d|m|tr|s » 23 Φεβ 2020, 23:53\nΤα δικαιώματα επιβατών είναι τα ίδια, εξ' όσων γνωρίζω, ανεξάρτητα από το είδος του εισιτηρίου. Ωστόσο επειδή η ενημέρωση έχει γίνει περισσότερες από 14 ημέρες πριν την αναχώρηση, ίσως να μην είναι υποχρεωμένη η εκάστοτε εταιρεία να σου καλύψει τα εν λόγω κόστη. Και πάλι για αυτό δεν είμαι 100% σίγουρος. Νομίζω σχετικά με τα εν λόγω δικαιώματα παίζει επίσης ρόλο αν η πτήση που ακυρώθηκε έχει αφετηρία ή προορισμό αεροδρόμιο της Ε.Ε.\nΕνδεχομένως αν η πτήση είναι π.χ. εσωτερικού Καναδά να ισχύουν άλλοι κανόνες κάλυψης ή αποζημίωσης.\nΑν έκλεισες ταξιδιωτική ασφάλιση για το συγκεκριμένο ταξίδι, δες αν σου καλύπτει μια τέτοια περίπτωση. Συνήθως γλιτώνεις πολλή φασαρία και πολλά χρήματα.


Αγγελοκατασκευές: Φεβρουαρίου 2012\nΓειά σας φίλοι μου και χρόνια πολλά!\nΤο Τριώδιο έχει ανοίξει και κοντεύουμε για την τελευταία Κυριακή των Αποκρεών.\nΟι Απόκριες βέβαια δεν τελειώνουν εδώ για τον τόπο μας θα έχουμε για πολύ πολύ καιρό ακόμη.\nΓιαυτό και εμείς φτιάξαμε μια στολή που είναι πολύ επίκαιρη.\nΜιάς και υπάρχουν πολλοί κανίβαλοι αυτή την εποχή στην χώρα μας, διακωμοδούμε την εμφάνισή τους κάτω απο τα πολυτελή κοστούμια τους!\nχρώματα ζαχαροπλαστικής ή χαρτί γκοφρέ\n1 κύλινδρο απο χαρτί κουζίνας\n4 μπαλάκια απο εφημερίδα\nεφημερίδα σε κομματάκια\nατλακόλ αραιωμένη με νερό\nακρυλικό χρώμα λευκό\nΑπο είδη με αποκριάτικα αγοράσαμε\n1περούκα με κατσαρά μαύρα μαλλιά\n1 φούστα χόρτου\nΣε διαφορετικά μπωλάκια έβαλα νερό και πρόσθεσα διαφορετικά χρώματα και έβαλα μέσα τα μακαρόνια\nαν χρησιμοποιήσετε γκοφρέ χαρτί αφήστε το να βγάλει το χρώμα του\nσουρώνετε τα μακαρόνια μόλις χρωματιστούν\nκαι τα στεγνώνουμε καλά σε φούρνο με αέρα στους 50 βαθμούς\nπερνάμε σε σειρές στην πετονιά και έτοιμο το κολιέ\nΦτιάξαμε και ένα βραχιόλι απο το χαρτόνι της χαρτοταινίας .\nΣτον κύλινδρο κολλάμε με χαρτοταινία τα μπαλάκια απο εφημερίδα και το καλύπτουμε όλο με τα κομμάτια εφημερίδας βουτηγμένα σε αραιωμένη ατλακόλ.( Για το κόκκαλο δυστυχώς δεν έχω αναλυτικές φωτογραφίες)Τέλος το βάφουμε με λευκό ακρυλικό χρώμα.\nΤο τρυπάμε στην μέση και περνάμε το σύρμα για να το στηρίξουμε στην περούκα\nΔένουμε και μερικές τούφες για να καλύψουμε το σύρμα\nΒάλαμε και την τρομακτική μασέλα μας\nβαφτήκαμε με μαύρο για μεγαλύτερη αντίθεση και...\n...ΠΙΣΩ ΚΑΙ ΣΑΣ ΕΦΑΓΑ!!!\nΤο πάρτυ του σχολείου μας ήταν όμορφο όπως κάθε χρόνο αλλά με λιγότερα παιδάκια γιατί η γρίπη κρεβάτωσε σχεδόν το μισό σχολείο!!Εδώ είμαστε στην ανάρρωση!\nΑναρτήθηκε από Helen Z. στις 00:53 7 σχόλια:\nΕτικέτες ΣΤΟΛΗ ΚΑΝΙΒΑΛΟΣ, CANNIBAL COSTUME\nΑναρτήθηκε από Helen Z. στις 02:26 33 σχόλια:


ας μιλησουμε για αγαπη: ARCHITECTURAL FASHION BY NEFELIA\nΌχι αυτό που σου δείχνω σήμερα δεν είναι στο γούστο μου. Όχι ακριβώς δηλαδή. Παρόλα αυτά στο δείχνω γιατί με κέρδισε η φωτογράφιση του και το όλο concept.\nΗ σχεδιάστρια σπούδασε αρχιτεκτονική και το συνδύασε με την αγάπη της για το έντονο χρώμα. Τα δύο αυτά στοιχεία την οδήγησαν να σχεδιάζει κοσμήματα απο Plexi glass και να δημιουργεί νέα τάση.\nΑπλότητα αλλά και περίτεχνα κοσμήματα θα βρείτε στην συλλογή της που την διανθίζει όσο πιο συχνά μπορεί.\nΟι συνεργασίες της και οι άνθρωποι που έχει γύρω της είναι ένα στοιχείο που την κάνει να ξεχωρίζει. Προσέξτε τις λεπτομέρειες στην δουλειά της και αν είστε απο αυτές που θέλετε να ξεχωρίσουν, μπορείτε να τολμήσετε να φορέσετε κάτι βγαλμένο απο περιοδικά και ίντερνετ προσαρμοσμένο στο στυλ σας.\nfacebook page nefelia.boutique\nφωτογραφιθηκε και ονειρευτηκε από love2love στις 1:11:00 μ.μ.\nStroumfita Smurf 18 Απριλίου 2015 - 2:16 μ.μ.\nΓεια σου είμαι καινούρια blogger.... αν θες ρίξε μια ματιά.... http://stroumfitasmurf.blogspot.gr/\nlove2love 19 Απριλίου 2015 - 3:21 μ.μ.\nκαλώς την μου εύχομαι να σου αρέσει το ταξίδι του μπλογκιγκ


Ινδικές ταινίες με Ελληνικούς υποτίτλους: Gali Gali Chor Hai (2012)\nΟ Bharat δουλεύει ταμίας στην τράπεζα αλλά και με μερική απασχόληση ως «Hanuman» στο τοπικό φεστιβάλ «Ramleela». Κατοικεί στην καρδιά του Bhopal, μαζί με τη σύζυγό του Nisha, δασκάλα σε σχολείο, η οποία ανησυχεί περισσότερο για την προώθηση του συζύγου της από τη θέση του ταμία σε διευθυντή.\nΟ πατέρας του Bharat, ο Shivnarayan, ένας παλιομοδίτης που ελπίζει να δει τη χώρα του ελεύθερη από την διαφθορά κάποια μέρα, ολοκληρώνει τη μικρή και ευτυχισμένη οικογένεια. Ωστόσο, υπάρχει επίσης ένας απρόσκλητος καλεσμένος στο σπίτι του Bharat, η Amita, μία νεαρή, όμορφη κοπέλα που εργάζεται σε ένα τηλεφωνικό κέντρο και συχνά της αρέσει να κάνει μία βόλτα με το σκούτερ του Bharat, όταν αυτός δεν είναι απασχολημένος.\nAkshaye Khanna as Bharat alias Hanuman\nAnu Mudgal as Seeta\nMohit Baghel as Smart waiter\nPranav Shekhar as Jamwant in Ramleela\nΜέγεθος αρχείου: 931 ΜiB\nΔιάρκεια: 1 ώρα & 49 λεπτά\nBit rate: 1188\nΑναρτήθηκε από Anarkali Kaur στις 5/28/2018 10:00:00 π.μ.\nΕτικέτες 2012, Akshaye Khanna, drama, Gali Gali Chor Hai, HDrip 720p, rani, Rumi Jafrey, Shriya Saran


Η ΕΣΗΕΑ καταγγέλλει περιορισμό της ελευθερίας του Τύπου... στην Ουγγαρία!!\nΣτην Ελλάδα είναι όλα τέλεια! τα έχουμε λύσει όλα τα προβλήματα της ελευθερίας του τύπου...κλείσαμε όσα κανάλια ...περίσσευαν...σε λίγο θα κλείσουν και οσους σταθμούς...περισσέυουν και όλα μέλι γάλα!\nΗ αναστολή λειτουργίας της μεγαλύτερης εφημερίδας της αντιπολίτευσης της Ουγγαρίας απασχολεί την ΕΣΗΕΑ, η οποία καταγγέλλει τις μεθοδεύσεις, που περιορίζουν την ελευθερία του Τύπου.\nΗ εφημερίδα «Nepzabadsag» αλλά και η διαδικτυακή της έκδοση ανέστειλαν την λειτουργία, εξαιτίας οικονομικών προβλημάτων του ομίλου «Mediaworks» που την εκδίδει.\nΟλες οι οργανώσεις που δραστηριοποιούνται για τα πολιτικά δικαιώματα στην Ουγγαρία, υπογραμμίζουν ότι η εφημερίδα έκλεισε λόγω των δημοσιευμάτων που ασκούσαν κριτική στη δεξιά κυβέρνηση του πρωθυπουργού Βίκτορ Ορμπαν.\n«Η λογοκρισία που επιβάλλεται για οικονομικούς λόγους, είναι εξίσου σκανδαλώδης με τη λογοκρισία για πολιτικούς λόγους. Η κυβέρνηση του Β. Ορμπαν είναι ντροπή για τη δημοκρατία», τόνισε ο πρόεδρος της Διεθνούς Ομοσπονδίας Δημοσιογράφων (ΔΟΔ), Φιλίπ Λερούθ.\nΤο διοικητικό συμβούλιο της Ενωσης Συντακτών καταγγέλλει τις μεθοδεύσεις που έχουν στόχο τον περιορισμό της ελευθερίας του Τύπου στην Ευρώπη, και εκφράζει την έντονη ανησυχία του για τα διαρκώς αυξανόμενα κρούσματα λογοκρισίας. Τέλος, όπως επισημαίνεται σε ανακοίνωση της ΕΣΗΕΑ, η Ενωση ενώνει τη φωνή της με το Εθνικό Συνδικάτο των Γάλλων δημοσιογράφων (SNJ-CGT), το οποίο καλεί το Ευρωπαϊκό Κοινοβούλιο να λάβει νομοθετικά μέτρα θωράκισης της ελευθερίας του Τύπου και της ανεξαρτησίας της ενημέρωσης.


Τι σημαίνει για το ΠΝ η δημιουργία Μόνιμης Ναυτικής Δύναμης στο Ναύσταθμο Σούδας; Προετοιμασία για Arleigh Burke/ Ticonderoga; - Πτήση & Διάστημα\nΝΕΑΕΞΟΠΛΙΣΜΟΙΤι σημαίνει για το ΠΝ η δημιουργία Μόνιμης Ναυτικής Δύναμης στο Ναύσταθμο...\n180923-N-ZL062-0069 PHILIPPINE SEA (Sept. 23, 2018) The Ticonderoga-class guided-missile cruiser USS Chancellorsville (CG 62) fires a Harpoon/Stand-Off Land Attack Missile on the fantail in support of Valiant Shield 2018. Valiant Shield is a U.S. only, biennial field training exercise (FTX) with a focus on integration of joint training in a blue-water environment among U.S. forces. This training enables real-world proficiency in sustaining joint forces through detecting, locating, tracking, and engaging units at sea, in the air, on land, and in cyberspace in response to a range of mission areas. (U.S. Navy photo by Mass Communication Specialist 2nd Class Sarah Myers)Myers/Released)\nΑναδημοσίευση, πρώτη δημοσίευση 26/2/2020\nΤην περασμένη Κυριακή, ο έγκυρος δημοσιογράφος Βασίλης Νέδος (https://twitter.com/NedosVassilis) έκανε μια πολύ ενδιαφέρουσα αποκάλυψη. Το ΠΝ, μετά από πολλά χρόνια σκέψεων και συζητήσεων, αποφάσισε να δημιουργήσει τη Διοίκηση Επιχειρήσεων Ανατολικής Μεσογείου (ΔΕΑΜ), με βάση το Ναύσταθμο Σούδας.\nΤο ΠΝ, έχει επιλέξει σαν κύρια, αλλά και μοναδική βάση του, το Ναύσταθμο Σαλαμίνας. Στρατηγικά τοποθετημένος δίπλα με μεγαλύτερο λιμάνι της χώρας, και στο κέντρο της ελληνικής επικράτειας, μπορούσε πραγματικά να μειώνει τα επιχειρησιακά του κόστη, έχοντας όλα τα στελέχη του συγκεντρωμένα στο Λεκανοπέδιο Αττικής.\nΕπίσης, με δυο μεγάλα ναυπηγεία (Σκαραμαγκά και Ελευσίνας) δίπλα, είχε και μεγάλες δυνατότητες επισκευής των πλοίων σε περιόδους κρίσεων ή ακόμη και πολέμου, ενώ η περιοχή καλύπτεται από την αντιαεροπορική ομπρέλα της ΠΑ (με Patriot αλλά και τα Mirage της Τανάγρας).\nΑπό εκεί, το ΠΝ έστελνε τα πλοία του οπουδήποτε στο Αιγαίο, ενώ είχε και αρκετές μεγάλες ή μικρές μονάδες σε θέσεις φυλακής, σε νησιά. Όταν χρειάστηκε, για παράδειγμα το 1996 με την Κρίση των Ιμίων, ο Στόλος βγήκε σε χρόνο ρεκόρ, και αναπτύχθηκε στις κατάλληλες θέσεις που προβλέπονταν. Με ευκαιρία θυμηθήκαμε και τη μετάδοση σε απευθείας μετάδοση, αλλά ας μην το (ξανα)θίξουμε…\nΟι προκλήσεις όμως για το ΠΝ και τις Ένοπλες Δυνάμεις έχουν αλλάξει. Οι Τούρκοι έχουν συνειδητοποιήσει πως δεν έχουν σοβαρές πιθανότητες να επικρατήσουν σε ένα φλεγόμενο Αιγαίο.\nΕπίσκεψη Αμερικανού υφυπουργού Άμυνας σε καταδρομικό Ticonderoga στη Σούδα\nΑν βγάλουν το Στόλο τους μέσα σε ένα Αιγαίο, όπου το ΠΝ θα έχει σε καίρια σημεία υποβρύχια και πυραυλακάτους, παράκτιες πυροβολαρχίες, και φυσικά τις κύριες μονάδες του Στόλου. Συνδυάζοντάς τα όλα αυτά με την ΠΑ, τότε καλά κάνει η Τουρκία που μεταφέρει το μέτωπο της αντιπαράθεσης στην Ανατολική Μεσόγειο.\nΤο ΠΝ φυσικά δεν έχει κάτσει με σταυρωμένα τα χέρια. Το ΓΕΝ άλλαξε τα επιτελικά σχέδια σε χρόνο dt, και πλέον κύριες μονάδες του Στόλου ναυλοχούν σε καίρια σημεία, όπως στη Ρόδο και την Κάρπαθο. Από εκεί μπορεί να απαντά σε προκλήσεις που έχουν να κάνουν με την -wannabe- ελληνική ΑΟΖ και φυσικά την υφαλοκρηπίδα μας (που είναι γνωστή και πραγματική).\nΈτσι, δεν υπήρξε πρόβλημα να φτάσει κοντά στις προκλήσεις του Oruç Reis, και να δώσει την κατάλληλη απάντηση στον προβλεπόμενο χρόνο. Αλλά είναι προφανές, πως μετά το κατάπτυστο Μνημόνιο της καταρρέουσας κυβέρνησης της Τρίπολης και του Ερντογάν, το ΠΝ πρέπει να δώσει βάση και στην προστασία της περιοχής Νοτίως της Κρήτης. Δεν πιστεύουμε ότι ο Ερντογάν θα στείλει ερευνητικά σκάφη εκεί, αλλά το ΠΝ πρέπει να είναι έτοιμο ανά πάσα στιγμή.\nΣε αυτή τη λογική, η δημιουργία της ΔΕΑΜ είναι ίσως η καλύτερη επιλογή. Ο Ναύσταθμος της Σούδας, εκτός του ότι είναι εξαιρετικά προστατευμένος, έχει πολύ καλές εγκαταστάσεις, καθώς και υποδομές υποστήριξης. Άλλωστε μπορεί να υποστηρίξει το σύνολο των πλοίων του USN, ενώ είναι κοινό μυστικό πως είναι και βάση ανεφοδιασμού σε καύσιμα και πυρομαχικά για τον 6ο Στόλο.\nΑμερικανικό Β-52Η προσγειώθηκε στη Σούδα, για πρώτη φορά\nΕκτός από αυτό, υπάρχουν πάντα οργανικά στοιχεία αντιαεροπορικών πυραύλων στο Πεδίο Βολής Κρήτης, σε κοντινή απόσταση ανάπτυξη αντιαεροπορικών πυραύλων S-300, αλλά το σπουδαιότερο, η 115 ΠΜ με δυο Μοίρες μαχητικών F-16C/D Block 52+. Έτσι, η Σούδα μπορεί να θεωρηθεί σαν ένα από τα πλέον προστατευμένα στρατιωτικά λιμάνια της Μεσογείου, ουσιαστικά απρόσιτη για οποιοδήποτε θελήσει να την απειλήσει.\nΤο ΠΝ όμως έχει στελέχη που ουσιαστικά έχουν στήσει τη ζωή τους γύρω από το Ναύσταθμο Σαλαμίνας. Έτσι, πολλοί θεωρούν πως μια μετακίνηση στελεχών στη Σούδα θα δημιουργήσει πρόβλημα σε μεγάλο αριθμό στελεχών, που δεν θα καταφέρουν να συνδυάσουν προσωπική και επαγγελματική ζωή.\nΣτη Σούδα το πυρηνοκίνητο υποβρύχιο USS Florida (SSGN 728)\nΑυτό όμως δεν ισχύει σύμφωνα με πληροφορίες μας, καθώς πολύ μεγάλος αριθμός στελεχών του ΠΝ έχουν ήδη ζητήσει να μετακινηθούν στην Κρήτη. Συνεπώς, δεν θα υπάρξει μεγάλο πρόβλημα , καθώς η Σούδα είναι επιθυμία πολλών για βάση τοποθέτησης.\nΠάμε τώρα στο “πίσω μέρος του μυαλού” των επιτελών του ΠΝ. Θεωρούμε πως στο πίσω μέρος του μυαλού του ΓΕΝ, είναι η δημιουργία μιας υποδομής, μιας φιλοσοφίας δεύτερου ναυστάθμου στη Σούδα, ενός δεύτερου σπιτιού για το Στόλο. Εκεί δεν υπάρχει κάποιος περιορισμός εκτοπίσματος, και μπορεί να φιλοξενήσει μέχρι και αεροπλανοφόρα. Συνεπώς, δεν θα υπάρξει περιορισμός αν το ΠΝ, όλως τυχαίως, αποκτήσει είτε αντιτορπιλικά κλάσης Arleigh Burke, είτε τα ακόμη μεγαλύτερα, καταδρομικά Ticonderoga.\nΌσο κι αν ακούγεται “περίεργο”, η αποδέσμευση πλοίων σαν τα ανωτέρω, εκτός των άλλων προβλημάτων που θα δημιουργούσε στο Στόλο, θα έπρεπε, σε μικρό χρονικό διάστημα, το ΠΝ να μεταφέρει 500 ή 600 οικογένειες στη Σούδα. Αυτό τώρα θα είναι μια έτοιμη διαδικασία, και πολύ σύντομα, θα έχουν λυθεί διάφορα προβλήματα λογιστικής υποστήριξης.\nΘα παρακαλούσαμε να μην υπάρξουν σχόλια επί του θέματος, καθώς δεν πρέπει να ξεχνάμε πως τα στελέχη των ΕΔ είναι άνθρωποι με οικογένειες και προσωπική ζωή. Δεν μπορείς να ζητήσεις από κάποιους να βάλουν σε υπηρεσία πανίσχυρα πλοία, και την ίδια στιγμή να τους αποκόψεις από τις οικογένειές τους ή οι οικογένειές τους να είναι σε αναζήτηση ισορροπίας.\nΉρθε στη Σούδα ο Ντόναλντ Τραμπ\nΣε κάθε περίπτωση, η μετακίνηση Μονάδων του Στόλου στη Κρήτη είναι εξαιρετική κίνηση, που φέρνει το ΠΝ και τις Ένοπλες Δυνάμεις κοντύτερα σε περιοχές ενδιαφέροντος, όπως η Ανατολική Μεσόγειος, αλλά και η Λιβύη. Το μόνο που μας απομένει είναι η παραχώρηση των μεγάλων πλοίων από το USN. Σε αναμονή λοιπόν…


Μητσοτάκης από Ιωάννινα: «Έχουν εμβολιαστεί πάνω από 7,2 εκατομμύρια άνθρωποι στην Ελλάδα» - ΑΧΑΪΚΗ ΠΟΛΙΤΕΙΑ\n18/06/2021 19:13 33 views0\nΠροτροπή σε όλους τους πολίτες να εμβολιαστούν, απηύθυνε από το νέο Εμβολιαστικό Κέντρο στα Ιωάννινα, ο πρωθυπουργός Κυριάκος Μητσοτάκης, ξεκινώντας την ολιγόωρη επίσκεψή του στο νομό.\n«Η επιχειρήση “Ελευθερία” προχωράει με μεγάλη ταχύτητα και μεγάλη αποτελεσματικότητα. Εξακολουθούμε να κινούμαστε περί τους 100.000 εμβολιασμούς σε ημερήσια βάση. Όμως, το σημαντικό από εδώ και στο εξής είναι να πείσουμε όλους τους συμπολίτες μας, καθώς η πλατφόρμα πια έχει ανοίξει για όλες τις ηλικίες, να σπεύσουν και να εμβολιαστούν ειδικά η νεολαία μας, η οποία έχει τη δυνατότητα να εμβολιαστεί, πρέπει να το κάνει και είμαι σίγουρος πως θα ανταποκριθεί σε αυτήν την πρόκληση προκειμένου και οι νέοι μας να ανακτήσουν πλήρως την ελευθερία τους, να έχουν ένα ξέγνοιαστο και χαλαρό καλοκαίρι.\nΕίμαι σίγουρος πως θα δούμε μεγαλύτερη συμμετοχή στην πλατφόρμα του εμβολιασμού. Έχουμε πια στη διάθεσή μας όλα τα εμβόλια που χρειαζόμαστε, ώστε να εμβολιάσουμε όσους συμπολίτες το επιθυμούν και είμαι σίγουρος ότι αυτό θα γίνει», πρόσθεσε ο πρωθυπουργός.\nΟ Κυριάκος Μητσοτάκης επισήμανε επίσης τη σημασία του εμβολιασμού ηλικιωμένων πολιτών που έχουν επιλέξει να μην εμβολιαστούν ακόμα. «Θα ζητήσω και από εσάς σε τοπικό επίπεδο να μην απευθυνθούμε μόνο στους νέους, να απευθυνθούμε και στους συμπολίτες μας μεγαλύτερης ηλικίας οι οποίοι για διάφορους λόγους ακόμα δεν έχουν επιλέξει να εμβολιαστούν, να το κάνουν και τώρα», είπε.\nΟ Πρωθυπουργός προσέθεσε ότι σήμερα οι άνθρωποι που χάνουν τη ζωή τους είναι «στη συντριπτική τους πλειοψηφία μεγαλύτερης ηλικίας, οι οποίοι είναι ανεμβολίαστοι, οι οποίοι είχαν τη δυνατότητα να εμβολιαστούν και δεν το έκαναν».\nΈχουμε πια στη διάθεσή μας όλα τα εμβόλια τα οποία χρειαζόμαστε έτσι ώστε να εμβολιάσουμε όσους συμπολίτες μας το επιθυμούν και είμαι σίγουρος ότι αυτό θα γίνει».


8 Αλήθειες Για Την Δίαιτα Και Την Απώλεια Βάρους\nΉρθε νομίζω η ώρα να ξεκαθαρίσουμε μερικά πολύ εύκολα πραγματάκια σχετικά με το αδυνάτισμα, που όμως συνήθως αποφεύγουμε να τα παραδεχτούμε.\nΑς δούμε λοιπόν 8 βασικά σημεία που πρέπει να αποδεχτούμε όλοι μας, πριν καν αποφασίσουμε να κάνουμε οποιαδήποτε δίαιτα έχουμε στο μυαλό μας.\n#1 – Εάν μια συγκεκριμένη δίαιτα δεν λειτουργεί, είναι επειδή λιμοκτονείτε.\nΑυτό με τη σειρά του σας κάνει να έχετε τεράστιες επιθυμίες μετά, να χάνετε τη θέληση σας και να τρώτε περισσότερο από ό,τι πρέπει. Είναι σαν να ξεφεύγετε από τον έλεγχο ψυχολογικά και σωματικά.\n#2 – Όταν ξεκινάτε μια δίαιτα, το θέμα δεν είναι μόνο να προσέχετε το τι τρώτε.\nΥπάρχουν πολλοί ακόμη παράγοντες που θα πρέπει να γνωρίζετε πριν την ξεκινήσετε. Τα προβλήματα που θα αντιμετωπίσετε ή το πώς να προετοιμαστείτε σωματικά και ψυχολογικά, είναι μόνο ένα παράδειγμα θεμάτων που η δίαιτα δεν αγγίζει.\n#3 – Αρχικά, θα έχετε λαχτάρα για φαγητά όταν κάνετε δίαιτα.\nΕίναι σχετικά αναπόφευκτο, αλλά μπορείτε να κάνετε διάφορα για να το καταπολεμήσετε. Πρώτον μπορείτε να φάτε υγιεινά σνακ, όπως σέλινο ή σταφύλι. Αυτά τα υγιεινά σνακ θα βοηθήσουν να καταπολεμήσετε τη λαχτάρα, γεμίζοντας το στομάχι σας.\nΕίναι καλύτερο να μην αποφεύγετε γεύματα όταν κάνετε δίαιτα. Ένα άδειο στομάχι θα σας κάνει να θέλετε ακόμη περισσότερο να φάτε. Το να στερείστε το φαγητό είναι επίσης άσχημη ιδέα. Θα σας κάνει να επιθυμείτε φαγητά ακόμη περισσότερο, και να χαλάσετε τη δίαιτά σας.\nΜερικές φορές η πείνα είναι ένδειξη δίψας, όχι έλλειψης φαγητού. Διατηρηθείτε ενυδατωμένοι-ες, ή πιείτε ένα ποτήρι νερό πριν ψάξετε για σνακ.\n#4 – Εάν έχετε μια συγκεκριμένη επιθυμία για φαγητό, μην έχετε διαθέσιμο το τρόφιμο που λαχταράτε στο σπίτι σας.\nΤο μόνο που θα πετύχετε είναι να δελεαστείτε να το καταναλώσετε. Δοκιμάστε να κάνετε άλλα πράγματα για να απασχολήσετε το μυαλό σας, όπως το να δείτε μία ταινία, ή να πάτε μια βόλτα στο πάρκο.\nΟι λαχτάρες που νιώθετε είναι κυρίως παλιές συνήθειες που προσπαθούν να επιστρέψουν. Είναι εντάξει να ενδίδετε μια φορά στο τόσο, καθώς η κάθετη απαγόρευσή τους έχει αρνητικές συνέπειες. Με τον τρόπο αυτό θα νιώθετε λιγότερες ενοχές όταν ενδίδετε, ενώ ταυτόχρονα θα έχετε τις επιθυμίες σας υπό έλεγχο.\n#5 – Η δίαιτα είναι μια αργή και χρονοβόρα διαδικασία.\nΥπάρχουν διάφοροι τρόποι να την επιταχύνετε, αλλά απαιτούν πολλή δουλειά και κίνητρο. Δεν είναι κάτι που συνιστάται, καθώς οι περισσότεροι άνθρωποι με δυσκολία ακολουθούν ένα απλό πρόγραμμα δίαιτας.\nΟι περισσότεροι άνθρωποι που είναι σε δίαιτα, δεν μπορούν να αφοσιωθούν πλήρως σε αυτή μόνοι τους. Άλλες φορές, μόλις φτάσουν το επιθυμητό βάρος την εγκαταλείπουν, και αρχίζουν να ξαναπαίρνουν κιλά.\nΕίναι καλύτερο λοιπόν, να έχετε ένα μακροχρόνιο σχεδιασμό, όπου θα είναι ευκολότερο να αφοσιωθείτε για καιρό, παρόλο που η διαδικασία θα φαίνεται πιο αργή.\n#6 – Δεν απαιτείται κάποιο “ειδικό” φαγητό για να ξεκινήσετε τη δίαιτα.\nΣυνήθως δεν είναι απαραίτητο, και αποτελεί ένα επιπλέον βάρος για το πορτοφόλι σας. Η βασική φιλοσοφία του να καίτε περισσότερες θερμίδες από όσες θα χρειαστείτε σε μία μέρα είναι αρκετή για να θέσει τις βάσεις.\nΕάν σκοπεύετε να ξοδέψετε περισσότερα για να αντικαταστήσετε όλα τα μπισκότα με οργανικά μπισκότα διαίτης ώστε να συνεχίσετε να τρώτε fast food, είναι το ίδιο σαν να παίρνετε ένα ισορροπημένο γεύμα καθημερινά με οποιοδήποτε έξτρα συμπλήρωμα διατροφής.\nΕπίσης, τα συνιστώμενα τρόφιμα για δίαιτα είναι συνήθως φθηνότερα από τα συνηθισμένα γεύματα σας.\n#7 – Η δίαιτα δε θα έχει αποτέλεσμα εάν δεν ασκείστε.\nΈνας μέσος όρος των ημερησίων αναγκών ενός ενήλικα άνδρα, είναι 2.000 θερμίδες. Αυτό αλλάζει με τον άνθρωπο, καθώς όλοι έχουμε διαφορετικούς μεταβολικούς ρυθμούς, σωματική δομή και ποσοστό δραστηριότητας.\nΕάν είσαστε άτομο το οποίο απλώς κάθεται στο σπίτι και δεν κάνει τίποτα, δεν θα δείτε μεγάλα αποτελέσματα με τη δίαιτα. Θα παίρνετε 2.000 θερμίδες την ημέρα, αλλά θα καίτε μόνο 2.300 θερμίδες, επομένως θα σας πάρει πολύ χρόνο για να καταφέρετε να φτάσετε στον στόχο σας.\n#8 – Υπάρχει επίσης μεγάλη πιθανότητα να αποτύχετε στην πρώτη σας προσπάθεια.\nΑυτό μπορεί να συμβεί για διαφόρους λόγους, αλλά δεν πρέπει να τα παρατήσετε. Θα χρειαστούν αρκετές προσπάθειες για να βρείτε την ιδανική δίαιτα για εσάς, και θα πρέπει να κοιτάζετε τα λάθη του παρελθόντος για να δείτε τι μπορείτε να μάθετε από αυτά.\nΕπίσης καλό θα ήταν να γνωρίζετε ότι μπορείτε να γίνετε πρότυπο για την οικογένεια και τους φίλους σας που επιθυμούν να κάνουν δίαιτα. Θα πρέπει να τους υποστηρίζετε, ώστε η επιτυχία τους να σας δίνει περισσότερη αυτοπεποίθηση στη δική σας δίαιτα.\nΑν θέλετε να μάθετε περισσότερα σχετικά με το πώς θα μπορέσετε να δημιουργήσετε το δικό σας πρόγραμμα και να ακολουθήσετε μια δίαιτα στα μέτρα σας, κάντε κλικ εδώ!\nΝα προσέχετε τον εαυτό σας και αν καμιά φορά χάνετε τον έλεγχο, μην τον μαλώνετε… Συνεχίστε την προσπάθεια σας σαν να μην συνέβη τίποτα. Γιώργος\nΕικόνες: theweightlose.com, expertrain.com, lighterlife.com\n10 Συμβουλές Για Να Μην Χάσετε Τον\nΔείτε Πώς ΔΕΝ Θα Χάσετε Πόντους Στους Γλουτούς!\nΑφιέρωμα Στην Αποτοξίνωση (+Πρόγραμμα, +Βίντεο, +PDF)


ΕΛΛΑΝΙΑ ΠΥΛΗ: Frontex: Οι ΜΚΟ συνεργάζονται με τους δουλεμπόρους\nFrontex: Οι ΜΚΟ συνεργάζονται με τους δουλεμπόρους\nΟπως σημειώνει η βρετανική εφημερίδα, οι καταγγελίες της Frontex περιλαμβάνονται σε εμπιστευτική έκθεση που συντάχθηκε τον περασμένο μήνα. «Υπάρχουν σαφείς ενδείξεις ότι στους μετανάστες έχουν δοθεί ακριβείς οδηγίες πριν αναχωρήσουν σχετικά με το πώς θα φτάσουν στα πλοία των ΜΚΟ» αναφέρεται στην έκθεση.\n«Το θέμα δεν είναι εάν οι ΜΚΟ συνεργάζονται με τους διακινητές, αλλά γιατί πεθαίνουν τόσο πολλοί άνθρωποι. Σε αυτό το θέμα πρέπει να επικεντρωθεί η Frontex» σημειώνει η Ορελί Ποντιέ των MSF. Οπως φαίνεται, αυτή η διαμάχη δεν θα τελειώσει έτσι εύκολα.\n«Δεν μας εκπλήσσει το γεγονός ότι αυτές οι κατηγορίες διατυπώνονται τώρα. Η κατάσταση γίνεται όλο και χειρότερη στην Κεντρική Μεσόγειο, ενώ η ΕΕ κάνει ό,τι μπορεί για να σταματήσει τη μετανάστευση επιστρατεύοντας όλα τα μέσα που της είναι αναγκαία», είπε ο Ρούμπεν Νεουγκεμπάουερ, μέλος της γερμανικής ΜΚΟ Sea Watch.\nΑναρτήθηκε από Ελεύθερος Πολιορκημένος στις 7:17 π.μ.


Ανδρική κοντομάνικη ποδοσφαιρική μπλούζα Nike Dri-FIT Academy. Nike.com GR\nΗ μπλούζα Nike Dri-FIT Academy συνδυάζει την τεχνολογία απομάκρυνσης του ιδρώτα με τις πλαϊνές ρίγες από διχτυωτό υλικό, για στεγνή και δροσερή αίσθηση. Το σχέδιο με την κορδέλα παραπέμπει στις κλασικές εμφανίσεις των εθνικών ομάδων από το παρελθόν.\nΕμφανιζόμενο χρώμα: Pistachio Frost/Pistachio Frost/Bicoastal\nΔΥΝΑΜΙΚΗ ΑΠΟΜΑΚΡΥΝΣΗ ΤΟΥ ΙΔΡΩΤΑ ΣΤΟ ΓΗΠΕΔΟ.\nΡίγες από αεριζόμενο διχτυωτό υλικό κάτω από τα μανίκια και στα πλάγια για αερισμό στα κατάλληλα σημεία.\nΚλασικό ποδοσφαιρικό στυλ\nΤο σχέδιο με την κορδέλα παραπέμπει στις κλασικές εμφανίσεις των εθνικών ομάδων από το παρελθόν.


Η εταιρεία Παπαστράτος δίνει δυναμικά το παρών στη «Συμμαχία ευθύνης και αλληλεγγύης» της Κ.Ε.Δ.Ε. για την αντιμετώπιση της πανδημίας.\n03 Απριλίου 2020 10:59\nΣτο πλαίσιο αυτό, η Κεντρική Ένωση Δήμων Ελλάδος ευχαρίστησε θερμά την εταιρεία Παπαστράτος για την άμεση και ουσιαστική ανταπόκριση στο κάλεσμά της για εθελοντική ενίσχυση του προγράμματος «Βοήθεια στο Σπίτι». Συγκεκριμένα, η εταιρεία Παπαστράτος, από την πρώτη στιγμή αρωγός της ελληνικής κοινωνίας σε αυτή την κρίση με σημαντικές δωρεές, μέσα από την πρωτοβουλία της «Μαζί #prostokalytero» συμμετέχει ενεργά με εθελοντές εργαζομένους της σε 39 περιοχές σε όλη την Ελλάδα προκειμένου οι Δήμοι να ανταποκριθούν στις αυξημένες απαιτήσεις του προγράμματος «Βοήθεια στο Σπίτι». Οι 237 άμεσοι και έμμεσοι εθελοντές εργαζόμενοι της Παπαστράτος θα αναλάβουν με τα δικά τους οχήματα τη μεταφορά φαρμάκων, τροφίμων και ειδών πρώτης ανάγκης από 112 Δήμους, στα σπίτια των δημοτών.\nΣτις δύσκολες αυτές ημέρες, πρωτοβουλίες όπως αυτή της εταιρείας Παπαστράτος δεν μπορούν παρά να συγκινούν και να εμπνέουν ακόμα περισσότερο κόσμο να προσφέρει ένα χέρι βοηθείας, όπου, όπως και με όποιον τρόπο μπορεί.


Όλη η Θεσσαλονίκη προσκύνησε τον Αυτοκράτορα Θρύλο! - Redaroume.gr\nΑρχική/ΒΟΛΕΪ/Όλη η Θεσσαλονίκη προσκύνησε τον Αυτοκράτορα Θρύλο!\nΒΟΛΕΪΕΡΑΣΙΤΕΧΝΗΣΚώστας ΠαλαιολόγοςΜΠΑΣΚΕΤΠΟΔΟΣΦΑΙΡΟΤΕΛΕΥΤΑΙΑ ΝΕΑ\nΓια πρώτη φορά στην ιστορία ο Ολυμπιακός πέτυχε τέσσερις νίκες στη Θεσσαλονίκη μέσα σ’ ένα διήμερο σε τέσσερα διαφορετικά τμήματα\nΟ Ολυμπιακός στο σύνολό του ως οργανισμός πέρασε σαν … κυκλώνας και τάραξε τα θεμέλια ολόκληρης της Θεσσαλονίκης.\nΤο σαββατοκύριακο διήμερο 3 και 4 Νοεμβρίου θα το θυμούνται για πολλά χρόνια οι απανταχού πιστοί οπαδοί της κορυφαίας ελληνικής ομάδας. Και αυτό διότι ο Θρύλος των γηπέδων ανάγκασε μια ολόκληρη πόλη να υποκλιθεί στο μεγαλείο του, θυμίζοντας σε όλους ποιος είναι το απόλυτο αφεντικό!\nΣε τέσσερα διαφορετικά αθλήματα ο Ολυμπιακός πέτυχε το απόλυτο στη Θεσσαλονίκη πετυχαίνοντας κάτι μοναδικό, αφού ποτέ ξανά οι «ερυθρόλευκοι» δεν είχαν καταφέρει κάτι ανάλογο μέσα σε διάστημα δύο ημερών στη συγκεκριμένη πόλη.\nΠαίρνοντας τα πράγματα από τη αρχή το Σάββατο το απόγευμα η ομάδα βόλεϊ Ανδρών κέρδισε με 3-2 τον Ηρακλή στην Μίκρα γράφοντας ιστορία με την 33η διαδοχική της νίκη στη Volley League και κατέρριψε το ρεκόρ που κρατούσε ο αντίπαλός του.\nΤην ίδια ημέρα η τρεμπλούχος ομάδα βόλεϊ γυναικών πετύχαινε την πρώτη της νίκη στο νέο πρωτάθλημα επικρατώντας με 3-1 σετ στον Εύοσμο του τοπικού Αίαντα.\nΤο απομεσήμερο της Κυριακής ήταν η σειρά της νταμπλούχου ομάδας μπάσκετ γυναικών να επικρατήσει του Ηρακλής το Ιβανώφειο με 76-56 και να ζευγαρώσει τις νίκες της στο φετινό πρωτάθλημα.\nΓια να φτάσουμε στην ποδοσφαιρική ομάδα, η οποία με γκολ για σεμινάριο από πλευράς συνεργασίας με σκόρερ τον Αχμέντ Χασάν, «απέδρασε» από το Κλεάνθης Βικελίδης» με νίκη 1-0 και τους τρεις βαθμούς στις αποσκευές της για την ένατη αγωνιστική της Super League.\nΑΙΑΣ ΕΥΟΣΜΟΥ ΑΡΗΣ ΑΦΙΕΡΩΜΑ Βόλει ΓΥΝΑΙΚΕΣ ΕΡΑΣΙΤΕΧΝΗΣ ΗΡΑΚΛΗΣ ΘΕΜΑ Μπάσκετ ΟΛΥΜΠΊΑΚΟΣ ποδοσφαιρο\n“Πολύ καλοί σε άμυνα και επίθεση”\nLIVE: Πλατανιάς – Ολυμπιακός


Κοινός Παρονομαστής: Εθνικισμός: Δύναμη ανατροπής και όχι δεκανίκι\nΓια όλα αυτά πάει καλά ο Εθνικισμός, ας μην έχουμε αυταπάτες. Ο κόσμος που ψηφίζει ή δηλώνει εθνικιστής, ούτε Δραγούμη έχει διαβάσει, ούτε καίγεται για το δράμα της Βορείου Ηπείρου. Και επειδή οι παραπάνω καταστάσεις θα εξακολουθήσουν να υπάρχουν, το θέμα έχει μέλλον. Αρκεί οι εθνικιστές να καταλάβουν τους λόγους της ανόδου των ιδεών τους, να ξεκαβαλήσουν τα όποια καλάμια της δημοσιότητας και να φροντίσουν να περιφρουρήσουν τον πυρήνα των ιδεών και της δυναμικής αυτών.\nΓιατί οι κίνδυνοι και οι παγίδες είναι πολλές και ήδη ρίχνουν τα πλοκάμια τους. Ο «αντιφασισμός» της Αριστεράς γίνεται καθημερινά πιο βίαιος. Θα πρέπει να του απαντήσουμε ανάλογα ή να σκεφτούμε ότι κάποιοι θέλουν τον πόλεμο των «άκρων» για να φοβίσουν τον κόσμο. Επίσης, πολλά λαμόγια της πολιτικής, της δημοσιογραφίας και της οικονομικής ζωής, βλέπουν φως και θέλουν να μπουν από την πίσω πόρτα στον χώρο μας. Θα τους αφήσουμε; Τέλος, αυτό που παρατηρείται είναι πως ένα κομμάτι της αστικής Δεξιάς, αφού επί δεκαετίες ψωμιζόταν από την Μεταπολίτευση, τώρα ξαναθυμήθηκε τον αντικομμουνισμό και φλερτάρει με μία ακτιβιστική έκφραση αυτού.\nΚαι οι εθνικιστές τι κάνουν; Θα αφήσουν τόσα χρόνια αγώνες για να ικανοποιηθούν με ένα μπράβο από αυτούς που κάθονται στον καναπέ και φτιάχνονται βλέποντας έναν αριστερό ή έναν μετανάστη να τρώει ξύλο; Όχι, γιατί ο Εθνικισμός δεν είναι και δεν πρέπει να γίνει το τιμωρό χέρι μίας αρτηριοσκληρωτικής κοινωνικής ομάδας που όταν έχει χρήματα θέλει τάξη και ηθική και όταν ξεμένει ψάχνει για μπράβους που θα την σώσουν από έναν ανύπαρκτο κίνδυνο ανατροπής της κοινωνίας. Ο Εθνικισμός αντίθετα οφείλει να είναι η δύναμη ανατροπής αυτής της κοινωνίας των τραπεζών, της κάλπικης ευμάρειας και του ηθικού εκπεσμού που οι ίδιοι οι υποτιθέμενοι συντηρητικοί αφήνουν να γίνεται με την ιδεολογική γύμνια τους.\nΑς μείνουμε λοιπόν στις ιδέες μας, στους αγώνες μας, στους πραγματικούς λόγους της κοινωνικής συμπάθειας και ας αφήσουμε τα λαμόγια στην άκρη και τους φοβισμένους αστούληδες να φοβούνται την ανύπαρκτη ερυθρά επανάσταση. Γιατί η μόνη επανάσταση, κοινωνική και ψυχική, είναι αυτή που θα ξαναβάλει τα έθνη και την διαφορετικότητα στο προσκήνιο.\nΤο άρθρο δημοσιεύθηκε στο φύλλο της 2ας Αυγσούστου 2013 της εφημερίδας Ελεύθερος Κόσμος.


Λαϊκή Συσπείρωση Αργολίδας: Για τον ΚΡΑΤΙΚΟ ΠΡΟΥΠΟΛΟΓΙΣΜΟ και την οικονομική κατάσταση στους Δήμους .\nΟ κρατικός προϋπολογισμός είναι προσαρμοσμένος , στις κατευθύνσεις , τους στόχους και τις επιδιώξεις της μόνιμης Ευρωενωσιακής δημοσιονομικής πειθάρχησης και των μνημονικών συμβάσεων που ξεδιπλώνονται στην φάση της καπιταλιστικής κρίσης στην χώρα. Σε αυτό το πλαίσιο ευθυγραμμίζονται και οι προϋπολογισμοί Δήμων με πρώτο άξονα την κλιμακούμενη μείωση της χρηματοδότηση τους από τον κρατικό προϋπολογισμό. Το δημοσιονομικό πλαίσιο πειθάρχησης και ο προϋπολογισμός είναι τα βασικά εργαλεία για την συνέχεια των αντιδραστικών αναδιαρθρώσεων στην τοπική διοίκηση. Κοινός παρανομαστής οι δραματικές περικοπές πόρων , η συρρίκνωση των κοινωνικών υποδομών , η ιδιωτικοποίηση υπηρεσιών και έργων , η ώθηση των δήμων στον τραπεζικό δανεισμό, η ένταση της υπερ-φορολόγησης των δημοτών, η αντικατάσταση του προσωπικού με σταθερά ασφαλιστικά και εργασιακά δικαιώματα με προσωπικό ποικίλων ελαστικών εργασιακών σχέσεων κα .. Η ηγεσία της ΚΕΔΕ ανταριάζει κατά καιρούς στα λόγια και ευθυγραμμίζεται στην πράξη.\nΑπό τα στοιχεία του νέου προϋπολογισμού : Αν αφαιρεθεί από την χρηματοδότηση των Δήμων, η μισθοδοσία του προσωπικού(1480) και τα προνοιακά επιδόματα(737εκ ), απομένουν ψίχουλα για την λειτουργία τους που μετα βίας αγγίζουν τα 800 εκ ευρω για 325 δημους !!!. Η ΣΑΤΑ τείνει να καταργηθεί, το ποσόν που καταγράφεται είναι μόλις 623 εκατ ευρώ και το Πρόγραμμα Δημοσίων Επενδύσεων για το σύνολο της τοπικής διοίκησης προβλέπει μόλις 835 εκατ ευρω . Που σημαίνει 325 δήμοι και 13 περιφέρειες θα σχεδιάζουν έργα με βάση το πόσο των 212 εκατ ευρω.!!! Και αφού οι Δήμοι δεν δύνανται να παρέχουν στοιχειώδεις υπηρεσίες και λειτουργιές με ψίχουλα, οι κυβερνήσεις θεσμικά διευρύνουν τη δυνατότητα της τοπικής διοίκησης να εφορμήσει μαζί με τις εφορίες και τις τράπεζες και αυτή στο τσακισμένο εισόδημα των λαϊκών νοικοκυριών . Τα παραπάνω μεγέθη του προϋπολογισμού έρχονται να υπογραμμίσουν ότι οι δήμοι δεν έρχονται να υπηρετήσουν οξυμένες λαϊκές ανάγκες αλλά τον γενικό αντιλαϊκό προσανατολισμό του κράτους , την διασφάλιση κεφαλαίων για τους επιχειρηματικούς ομίλους ,την καπιταλιστική ανάπτυξη .Καπιταλιστική ανάπτυξη και κάλυψη λαϊκών αναγκών δεν συνταιριάζουν.\nΜε βάση τα πάρα πάνω η οικονομική ασφυξία για τους Δήμους θα ενταθεί για το 2016. Θα γίνει το έδαφος για ένταση της ανταπόδοσης , των ιδιωτικοποιήσεων, της παραπέρα φορολεηλασίας των λαϊκών νοικοκυριών, για την διεύρυνση των αντιδραστικών ανατροπών στις εργασιακές σχέσεις , το χτύπημα των εργασιακών δικαιωμάτων, του μεροκάματου\nΗ κυβέρνηση λέει χοντροκομμένα ψέματα ότι οι μεταβιβάσεις στους δήμους από τον τακτικό προϋπολογισμό το 2015 είναι τάχα αυξημένες λόγω, των πολλαπλών εκλογικών αναμετρήσεων , της επαναφοράς του προσωπικού της δημοτικής αστυνομίας, σχολικοί φύλακες κλπ . Δεν έδωσε ούτε ευρω για τις παραπάνω λειτουργιές! . Απεναντίας οι αποδόσεις είναι σε υστέρηση για το 2015. Έχουμε πια μια νέα γενιά παρακρατημένων όχι μόνο επι των θεσμοθετημένων αλλά και επί των προϋπολογισθέντων !!!\nΗ λογική της ανταπόδοσης αγκαλιάζει πια μεγάλο εύρος των δραστηριοτήτων στους Δήμους . Η σημερινή κυβέρνηση ιεραρχεί και διευρύνει την λογική της ανταπόδοσης . Κατεύθυνση που έχει δυστυχώς την στήριξη της ηγεσίας της ΚΕΔΕ.\nΥποχρεώνει τους χρεωμένους Δήμους να ισοσκελίσουν τον προϋπολογισμό τους προστρέχοντας στον τραπεζικό δανεισμό. Διαδικασία που οδηγεί σειρά από δήμους που βρίσκονται ή που θα βρεθούν πολύ σύντομα στο κόκκινο, σε αυστηρό δημοσιονομικό μαρκάρισμα. Για τον έλεγχο της αντιλαϊκής δημοσιονομικής πορείας στους δήμους η Κυβέρνηση ΝΔ –ΠΑΣΟΚ είχε θεσπίσει το Οικονομικό Παρατηρητήριο . Η κυβέρνηση Σύριζα-Ανελ αλλάζει τη μορφή του και συγκροτεί στην θέση του την «Επιτροπή Οικονομικής Ανασυγκρότησης των ΟΤΑ». Με την συμμετοχή και εκπρόσωπων της ΚΕΔΕ, την εμφανίζει ταχα να δρα συμβουλευτικά προς τους Δήμους αλλά με την ίδια αντιλαϊκή στόχευση. Την συμμόρφωση των φορέων της τοπικής διοίκησης στους στόχους και τις επιδιώξεις του Μεσοπρόθεσμου.\nΟι αντιδραστικές ανατροπές που έχουν δρομολογηθεί , από τον Καλλικράτη στα Μεσοπρόθεσμα και τα μνημόνια καθώς και η ταύτιση όλων των αστικών πολιτικών δυνάμεων στην αποφασιστικότητα προώθηση τους , μαζί και η ηγεσία της ΚΕΔΕ , υπογραμμίζουν ότι η τοπική διοίκηση λειτουργει ως αναπόσπαστο μέρος του κράτους και των αντιλαικών στρατηγικών επιδιώξεων του και στρέφεται ενάντια στο λαό και τις ανάγκες του. Η αποκεντρωμένη λειτουργία της Τοπικής διοίκησης δεν είναι παρά η αναγκαία προϋπόθεση για την συγκέντρωση κεφαλαίων υπέρ της επιχειρηματικής δραστηριότητας λεηλατώντας ότι έχει απομείνει από το λαϊκό εισόδημα .\nΑυτή η αντιλαϊκή πορεία στους Δήμους χρόνια τώρα εδραιώνεται με το ιδεολογικό προκάλυμμα της δήθεν « οικονομικής αυτοδυναμίας και αυτοτέλειας» της Τοπικής διοίκησης.\nΗ πολιτική των Έργων: Καταρρέουν υποδομές που έχουν δημιουργηθεί εδώ και δεκαετίες στην άθληση, στον πολιτισμό , από έλλειψη συντήρησης, μέσων και προσωπικού. Αυτή η κατάσταση αξιοποιείται από δημοτικές αρχές σαν δρόμος ώστε να εκχωρείται η εκμετάλλευση τους σε ιδιώτες. Οι τελευταίοι ελεύθεροι χώροι παραδίδονται σε ιδιωτικά συμφέροντα . Σπανίως απαλλοτριώνονται χώροι για να αποδοθούν στο λαό, λόγω και πάλι έλλειψης πόρων! Η συντήρηση των σχολικών κτηρίων είναι ειτε πλημμελής είτε ανύπαρκτη. Το οδικό δίκτυο των Δήμων παραμένει ασυντήρητο και επικίνδυνο.\nΤο σκέλος των αναπτυξιακών προγραμμάτων – ΕΣΠΑ (2014-2020) αφορά σε έργα και δράσεις που ιεραρχούνται πλήρως στις ανάγκες ενίσχυσης της ανταγωνιστικότητας του κεφαλαίου, βάζοντας στο περιθώριο τις λαϊκές ανάγκες σε υπηρεσίες, υποδομές και έργα. Το νέο ΕΣΠΑ προβάλλεται από την Κυβερνηση και την ηγεσία της ΚΕΔΕ η μόνη χρηματοδοτική πηγή για επενδύσεις στην Τ.Δ, εντείνουν τον αποπροσανατολισμό γύρω από τον χαρακτήρα του , για ποιον λειτουργεί και τι εξυπηρετεί. Απουσιάζουν σχεδιασμένες και εκτεταμένες παρεμβάσεις για ζητήματα όπως :της αντισεισμικής θωράκισης, της αντιπλημμυρικής – αντιπυρικής προστασίας, των κοινωνικών υποδομών υγείας – πρόνοιας . Προβλήματα που έρχονται με τραγικό τρόπο στην επικαιρότητα, όπως για παράδειγμα οι πρόσφατοι σεισμοί στα ΙΟΝΙΑ , τα επαναλαμβανόμενα πλημυρικά φαινόμενα στην δυτικη Αττικη.\nΗ μη διασφάλιση των αναγκαίων πόρων για την χρηματοδότηση του ΕΣΔΑ έρχεται να επιβεβαιώσει ότι ο τομέας διαχείρισης των απορριμμάτων παραμένει κύρια ως πεδίο άσκησης των επιχειρηματικών συμφερόντων και όχι σαν ένα κρίσιμο για την δημόσια υγεία και το περιβάλλον πρόβλημα .\nΟξυμμένα παραμένουν τα προβλήματα και οι ελλείψεις σε βασικές κοινωνικές δομές και υπηρεσίες που η στήριξη τους έχει εναποτεθεί στους σχεδιασμούς διαχείρισης των ακραίων φαινομένων φτώχειας . Με την χρηματοδότηση ευκαιριακών δράσεων και την αξιοποίηση ευρωενωσιακών προγραμμάτων που έχουν ημερομηνία λήξης , όπως συμβαίνει σήμερα για παιδικούς σταθμούς, ΚΗΦΗ, ΚΔΑΠ , Βοήθεια στο σπίτι κλπ. Σε συμπράξεις με ΜΚΟ, εκκλησία, φιλανθρωπικές οργανώσεις όπως συμβαίνει για τα «κοινωνικά» παντοπωλεία- ιατρεία, φαρμακεία, ξενώνες και άλλες δομές .\nΤο πρόβλημα με το προσωπικό παραμένει εκρηκτικό. Μείωση προσωπικού , πρόσκαιρες και λειψές προσλήψεις, απλήρωτη εργασία για μεγάλα διαστήματα ειδικά για εργαζόμενους που συνδέονται με τα ευρωενωσιακά προγράμματα, εντατικοποίηση της εργασίας. Η σταθερή μόνιμη εργασία αντικαθίσταται με προσωρινούς εργαζόμενους μέσα από διάφορα προγράμματα πχ «κοινωφελούς εργασίας», συμβάσεις με ημερομηνία λήξης, «εθελοντική» εργασία και ΜΚΟ, το νεοφυές σκλαβοπάζαρο των Συνεταιριστικών οργανώσεων.\nΤο αμέσως επόμενο διάστημα έρχεται στους Δήμους με ένταση το θέμα των προνοιακών επιδομάτων. Με τον Καλλικράτη τα προνοιακά επιδόματα συνδέθηκαν με τους ΚΑΠ προαναγγέλλοντας και το τσάκισμα τους. Με νόμο της Κυβέρνησης ΣΥΡΙΖΑ –ΑΝΕΛ, οι δήμοι αναλαμβάνουν τον κύριο ρόλο στο τσάκισμα των προνοιακών επιδομάτων. Απαιτούμε την απόσυρση αυτού του νόμου κρεματόριου των προνοιακών βοηθημάτων , την αποσύνδεση των ΚΑΠ και των δήμων από τα προνοιακά επιδόματα που πρέπει να περάσουν στην αποκλειστική ευθύνη του κράτους και πλήρη χρηματοδότηση από τον κρατικό προϋπολογισμό.\nΤο ΚΚΕ θα κάνει ό,τι μπορεί για να οργανωθεί η λαϊκή αντεπίθεση, μέχρι να δρομολογηθούν εξελίξεις για την ανατροπή της καπιταλιστικής βαρβαρότητας. Θα δώσουμε όλες μας τις δυνάμεις για την οργάνωση της λαϊκής πάλης και διεκδίκησης άμεσων μέτρων, που έχουν επείγοντα χαρακτήρα για τον εργατόκοσμο.\n● Πλήρη κρατική χρηματοδότηση που να καλύπτει το σύνολο των αναγκών Περιφερειών και Δήμων, με αύξηση της φορολόγησης στο 45% του μεγάλου κεφαλαίου, φορολόγηση της εκκλησιαστικής περιουσίας, αύξηση του ΦΠΑ στα είδη πολυτελείας, κατάργηση του στα ειδή πρώτης ανάγκης , στην υγεία και το φάρμακο, στο σχολειό, μείωση του στα νησιά και τις απομακρυσμένες περιοχές κλπ\n● Να λυθεί το πρόβλημα των ληξιπρόθεσμων στους Δήμους με ευθύνη και χρηματοδότηση από το κράτος. Να αποδοθεί το σύνολο των πόρων που έχουν θεσπιστεί για την Τ.Δ. και των οφειλόμενων σε αυτή. Επιπρόσθετα μέτρα στήριξης για νησιά και απομακρυσμένες ορεινές περιοχές.\nΚατάργηση όλου του αντιδραστικού θεσμικού πλαισίου (Καλλικράτης - μνημονιακές κατευθύνσεις και εφαρμοστικοί νόμοι) που κατευθύνουν την Τ.Δ. να δρα ανταποδοτικά και επιχειρηματικά.\n● Εξασφάλιση της λειτουργίας και ανάπτυξη νέων δημόσιων κοινωνικών δομών με σύγχρονες, δωρεάν παροχές και υπηρεσίες για όλους, χωρίς όρους και προϋποθέσεις. Κατάργηση της επιχειρηματικής δραστηριότητας και της ανταπόδοσης, των ΣΔΙΤ και των παραχωρήσεων στους ιδιώτες, των ΜΚΟ και των Κοινωνικών Συνεταιριστικών Οργανώσεων (ΚΟΙΝΣΕΠ) σε υπηρεσίες και αρμοδιότητες Δήμων και Περιφερειών.\n● Επαρκής στελέχωση της λειτουργίας των υπηρεσιών και δομών των Δήμων (Βρεφικοί-Παιδικοί Σταθμοί, Βοήθεια στο Σπίτι, ΚΗΦΗ, ΚΔΑΠ, ΚΔΑΠ-ΑΜΕΑ, ΚΑΠΗ κλπ.), με εργαζόμενους όλων των αναγκαίων επιστημονικών και άλλων ειδικοτήτων, με μόνιμη σταθερή δουλειά και πλήρη μισθολογικά και συνταξιοδοτικά δικαιώματα .\n● Κατάργηση της απαγόρευσης των προσλήψεων και της αναλογίας 1:5. Κατάργηση του Ν. 3833/10 και έκδοση πράξεων διορισμού όλων των επιτυχόντων του ΑΣΕΠ/2009. Μονιμοποίηση των συμβασιούχων χωρίς όρους και προϋποθέσεις. Παύση του θεσμικού πλαισίου που επιτάσσει τις δημοτικές αρχές να προσφεύγουν αναγκαστικά στα δικαστήρια ενάντια στο δικαίωμα των εργαζόμενων να προασπίζουν μέσα και από αυτούς τους δρόμους το δικαίωμα τους στην δουλειά, τα εργασιακά τους δικαιώματα.\n● Πρόγραμμα Δημοσίων Επενδύσεων (ΠΔΕ) και αξιοποίηση των κοινοτικών κονδυλίων για σύγχρονες κτηριακές υποδομές που να καλύπτουν όλο το φάσμα των προνομιακών, αθλητικών και πολιτιστικών αναγκών.\n● Γενναία χρηματοδότηση των αναγκαίων έργων για σχολική στέγη, αντισεισμική θωράκιση, αντιπλημμυρική και αντιπυρική προστασία, αξιοποίηση και διασφάλιση ελεύθερων χώρων, για την ασφαλή διαχείριση των απορριμμάτων .\n● Μείωση ανταποδοτικών τελών, φόρων, ουσιαστική ελάφρυνση για εργατικά, λαϊκά στρώματα, ανέργους, μικρομάγαζα, κατάργηση όλου του αντιδραστικού πλαισίου, απόρροια των στόχων του μεσοπρόθεσμου, που μετατρέπει τους Δήμους σε πολλαπλασιαστές των αντιλαϊκών φορομπηχτικών μηχανισμών και στοχεύσεων κεφαλαίου, ΕΕ.\nΑναρτήθηκε από ΛΑΪΚΗ ΣΥΣΠΕΙΡΩΣΗ ΑΡΓΟΛΙΔΑΣ στις 10:35 π.μ.


Δ. Φυλής: Σε πλήρη εξέλιξη το πρόγραμμα συντήρησης και εξοπλισμού των Γυμνασίων και Λυκείων\nΣτη Δευτεροβάθμια Σχολική Επιτροπή, τα πάντα δουλεύουν βάσει προγράμματος. Έτσι, αμέσως μετά τη λήξη της σχολικής χρονιάς 2020-2021 και των Πανελλαδικών Εξετάσεων, μπήκε σε εφαρμογή, από τον Πρόεδρο και Αναπλ. Δήμαρχο Νίκο Χατζητρακόσια, το πλάνο συντήρησης και αποκατάστασης ζημιών στα διδακτήρια. Τα συνεργεία ήδη ανέλαβαν εργασία, ώστε να είναι όλα πανέτοιμα, στην έναρξη της νέας σχολικής χρονιάς.\nΠαράλληλα, ολοκληρώνεται ο εξοπλισμός των σχολικών μονάδων, με το αναγκαίο υλικό που έχουν ζητήσει οι Διευθυντές.\n«Το καλοκαίρι είναι περίοδος ξεκούρασης για την εκπαιδευτική κοινότητα. Για μας είναι περίοδος εντατικής ετοιμασίας, εν όψει της νέας σχολικής χρονιάς. Διακηρυγμένος στόχος μας, σύμφωνα με τη δέσμευση του Δημάρχου Χρήστου Παππού, είναι ότι η Παιδεία αποτελεί βασική προτεραιότητα του Δήμου», τόνισε ο Νίκος Χατζητρακόσιας.\nTagsΔΗΜΟΣ ΦΥΛΗΣΠΡΟΓΡΑΜΜΑ ΣΥΝΤΗΡΗΣΗΣΣΧΟΛΕΙΑ\nΟΤΑ, ΔΗΜΟΙ, ΣΧΟΛΕΙΑ, ΔΗΜΟΣ ΦΥΛΗΣ, ΠΡΟΓΡΑΜΜΑ ΣΥΝΤΗΡΗΣΗΣ


4 απίθανα μέρη όπου «καραδοκούν» μικρόβια | clickatlife\nΔΕΥΤΕΡΑ, 20 ΑΥΓΟΥΣΤΟΥ 2012\nΤο πιο «φυσικό» περιβάλλον για τα μικρόβια είναι τα σκουπίδια και το πάτωμα του σπιτιού. Φανταστήκατε όμως ποτέ ότι πολλά από αυτά υπάρχουν και αναπτύσσονται στις συσκευές...καθαρισμού;\nΤο γεγονός ότι το πλυντήριο ρούχων για παράδειγμα είναι το αρμόδιο μηχάνημα για να καθαρίζει και να απολυμαίνει τα ρούχα και τα εσώρουχα μας, δεν σημαίνει ότι δεν είναι «εύφορο» μέρος για την ανάπτυξη μικροβίων.\nΈρευνα του πανεπιστημίου της Αριζόνα έδειξε ότι όταν πλένουμε πολλά εσώρουχα και ρούχα μαζί, μεταφέρονται περίπου 500 εκατ. βακτήρια τύπου E. coli στο πλυντήριο ρούχων, τα οποία παραμένουν εκεί και μεταφέρονται στην επόμενη πλύση.


Πλαϊνές μπλούζες κοντομάνικες κοντομάνικες κοντομάνικες κοντομάνικες\nΑρχικήΟλα τα ΠροιονταΚομψό μπλουζάκι μπρούτζινο μπράτσο με ζώνη\nΚομψό μπλουζάκι μπρούτζινο μπράτσο με ζώνη\nΒραχιόλια Top + Σορτς\nΠερίπου μήκος σορτς 31-34cm\nΜέση ράβδος μέσης\nΔευτερεύουσα παρεμβολή χρωμάτων\nΣέξυ / στυλ δρόμου\nταιριάζει σαν γάντι! σέξι και άνετα!\nΗ ποιότητα είναι πολύ καλύτερη από ό, τι σκέφτηκα. Πολύ καλό set. Πολύ όμορφος!\nΤέλειος! Το μέγεθος του ενδύματος ταιριάζει στο επιλεγμένο μέγεθος. Πολύ ικανοποιημένος από την αγορά.\nΕίναι πολύ δροσερό! Super εξοπλισμένο και σούπερ χαριτωμένο !! Σας συμβουλεύω να αγοράσετε!\nΥπέροχος! καλής ποιότητας! Το ύφασμα είναι υπέροχο και μοιάζει με γάντι!\nΣίγουρα προτείνουμε το set.Great υλικό, εξαιρετικά μαλακό, χαριτωμένο και άνετο.\nSooooo χαριτωμένος !!!! Αληθινό μέγεθος. Πάχος υλικού. Έχω ένα μέσο και ταιριάζει τέλεια\nΕίμαι τόσο ερωτευμένος με αυτό το σετ και είμαι πολύ ενθουσιασμένος που το φορώ. Αισθάνεται ωραία! Είναι κομψό και σέξι ταυτόχρονα!\nΚαταπληκτική ποιότητα. Λαμβάνει το ίδιο στην εικόνα. Πολύ καλή αξία για την υψηλή ποιότητα.\nΣτοιχείο ακριβώς όπως φαίνεται, γρήγορη παράδοση, ραμμένο πολύ καλά και υψηλής ποιότητας υλικό. Θα ακολουθήσω φωτογραφίες αργότερα.\nΜακάρι να ήρθε σε άλλα χρώματα γιατί είναι τόσο χαριτωμένο. Μου ταιριάζει τέλεια!\nΜπορώ να περιμένω το καλοκαίρι για να μπορέσω να το βγάλω. Το χρώμα μοιάζει με την εικόνα.\nΑυτή είναι η δεύτερη φορά που παραγγέλλω σε μια εβδομάδα και είμαι τόσο χαρούμενος που τα πάνε καλά!\nΕίναι τόσο τέλειο για μένα που ο φίλος μου αγάπησε το ντύσιμο επίσης\nΤο χαριτωμένο ταιριάζει στο μέγεθος. Το υλικό είναι μαλακό αγόρασε για να φορέσει στις διακοπές!\nL, S, Μ, ΧΙ


Αρχική » ΦΑΚΟΙ ΜΗΧΑΝΩΝ » Φακοι Nikon » NIKON AF-S 70-200MM F4G ED VR\nΚωδικός Προϊόντος: JAA815DA\nΠεριγραφή Τεχνικά Χαρακτηριστικά Αξιολογήσεις Skroutz Σχετικά Προϊόντα (10)\nΤηλεφακός zoom υψηλής απόδοσης για χρήση σε φωτογραφικές μηχανές SLR με φορμά FX.\nΧάρη στον εξαιρετικό συνδυασμό του σταθερού διαφράγματος f/4 και του ευέλικτου εστιακού εύρους 70–200 mm, αυτός ο φακός είναι ιδανικός για φωτογραφίσεις σε εκδηλώσεις και ταξίδια, φωτογραφίσεις άγριας φύσης ή ακόμη και σπορ.\nΤο σύστημα απόσβεσης κραδασμών (VR) της Nikon σάς επιτρέπει να φωτογραφίζετε σε ταχύτητες κλείστρου βραδύτερες κατά έως τέσσερα στοπ, για εξαιρετικά ευκρινείς και σταθερές εικόνες κατά τις λήψεις με τη φωτογραφική μηχανή στο χέρι. Ο ανώτερος οπτικός σχεδιασμός εξασφαλίζει μοναδική ανάλυση και αντίθεση σε διάφορες συνθήκες.\nΦακός zoom τηλεφωτογραφίας φορμά FX με εστιακή απόσταση 70–200 mm (105–300 mm όταν χρησιμοποιείται με φωτογραφικές μηχανές Nikon SLR με φορμά DX).\nΣταθερό διάφραγμα f/4 σε όλο το φάσμα του zoom.\nΣύστημα απόσβεσης κραδασμών (VR): ελαχιστοποιεί τις συνέπειες από το κούνημα της φωτογραφικής μηχανής και σας επιτρέπει να τραβάτε φωτογραφίες σε ταχύτητες κλείστρου έως 4,0* στοπ μικρότερες.\nΗ νανοκρυσταλλική επίστρωση μειώνει σημαντικά τα είδωλα και την αντανάκλαση.\nΧάρη στο αθόρυβο μοτέρ (SWM) η αυτόματη εστίαση είναι αθόρυβη και ακριβής.\nΔύο λειτουργίες εστίασης: A/M (αυτόματη εστίαση με παράκαμψη χειροκίνητης λειτουργίας, προτεραιότητα AF) και M (χειροκίνητη εστίαση).\nΕλάχιστη απόσταση εστίασης: 1 m.\nΕλαφρύ σώμα για φακό zoom τηλεφωτογραφίας.\nΔακτύλιος ανάρτησης σε τρίποδο RT-1 (προαιρετικό εξάρτημα): επιτρέπει την ελεύθερη περιστροφή του φακού για ομαλή μετάβαση από τον κατακόρυφο στον οριζόντιο προσανατολισμό.\nNikon Lens 70-200mm f4 VR\nΜπροστινό κάλυμμα φακού με κούμπωμα 67 mm LC-67\nΠίσω κάλυμμα φακού LF-4\nΣκίαστρο μπαγιονέτ HB-60\nΗμίσκληρη θήκη CL-1225\nΕτικέτες: NIKON, AF-S, 70-200mm, f/4G, Φακοι, Nikon


Κρύα Βρύση: έξω πάει καλά | sportskalampaka\nΑρχική ΠΟΔΟΣΦΑΙΡΟ Α' ΕΡΑΣΙΤΕΧΝΙΚΗ Κρύα Βρύση: έξω πάει καλά\nΚρύα Βρύση: έξω πάει καλά\nΜετά τις πρώτες 10 αγωνιστικές του πρωταθλήματος της Α’ Ερασιτεχνικής κατηγορίας η Κρύα Βρύση έχει φτάσει τους 11 βαθμούς, είναι πάνω από την ζώνη του υποβιβασμού κι αυτοί οι βαθμοί ήρθαν από 3 νίκες και 2 ισοπαλίες.\nΤο οξύμωρο φέτος με την Κρύα Βρύση είναι ότι αυτές οι νίκες έχουν έρθει μέχρι τώρα μακριά από την έδρα της. Τις δύο τις πέτυχε στα παιγνίδια με Πύργο (3-2) και Παραληθαίους (4-2) και τη μία άνευ αγώνα με την Πηγή.\nΟυσιαστικά μιλάμε για 2 νίκες οι οποίες σημειώθηκαν απέναντι σε πολύ καλές ομάδες καθώς ο Πύργος είναι στην 5η θέση, ενώ οι Παραληθαίοι στην 11η μία θέση πιο πάνω από την Κρύα Βρύση.\nΑντίθετα εντός έδρας έχει 2 ισοπαλίες στα παιγνίδια με Μεγαλοχώρι και Ταξιάρχες, ενώ στα υπόλοιπα 3 έχει γνωρίσει ισάριθμες ήττες.\nΣαφώς και διαθέτει σχετικά νεανικό υλικό το οποίο εκτός έδρας ίσως και να έχει άγνοια κινδύνου και τα αποτελέσματα να έρχονται πιο εύκολα σε σχέση με τα εντός έδρας ματς.\nΜάλιστα η νίκη με τους Παραληθαίους ήρθε μία εβδομάδα μετά το βαρύ 7-0 την ήττα δηλαδή που γνώρισε στην Φήκη. Αυτό το αποτέλεσμα έδειξε ότι η ομάδα διαθέτει χαρακτήρα και ξέρει να σηκώνει το κεφάλι μετά από τέτοιες βαριές ήττες.\nΌσο για την συνέχεια θα προσπαθήσει να ισορροπήσει τα εκτός έδρας καλά αποτελέσματα με αντίστοιχα στην έδρα της.\nΠροηγούμενο άρθροΤο Καστράκι είναι η μόνη ομάδα που έχει το απόλυτο\nΕπόμενο άρθροΉττα Ολυμπιακού στο Τσάμπιονς Λιγκ\nΑΣ Μετέωρα: ανανεώθηκε η συνεργασία με τον Γιάννη Σακελλαρίδη


Πάνε κι αυτοί στην Πολωνία | Goal News Cy\nΑ' ΚΑΤΗΓΟΡΙΑΟΜΟΝΟΙΑΠάνε κι αυτοί στην Πολωνία\nΠάνε κι αυτοί στην Πολωνία\nΣτην Πολωνία και συγκεκριμένα στο αθλητικό κέντρο «Ρέμες» που προετοιμάζεται η ομάδα της Ομόνοιας τις τελευταίες μέρες, θα βρεθεί σήμερα ο β’ γενικός γραμματέας και γενικός αρχηγός του ποδοσφαιρικού τμήματος Ανδρέας Πασιουρτίδης. Ως γνωστόν, με την αποστολή ως αρχηγός ταξίδεψε το μέλος του Διοικητικού Συμβουλίου, Μαρίνος Στυλιανίδης.\nΕξάλλου, από αύριο στο «Ρέμες» θα βρίσκεται και ο πρόεδρος Αντώνης Τζιωνής. Ο διοικητικός ηγέτης των πρασίνων θα βρεθεί κι αυτός για λίγες στο πλευρό του τεχνικού τιμ και των ποδοσφαιριστών, στέλνοντας και με αυτό τον τρόπο το μήνυμα ότι είναι δίπλα τους και οι προσδοκίες είναι μεγάλες.\nΑπό εκεί και πέρα, μέχρι αύριο περιμένουν στην Οπαλένιτσα τον Γουίλιαμ Σοάρες. Ο Βραζιλιάνος κεντρικός αμυντικός, μετά την ολιγοήμερη άδεια που του παραχωρήθηκε, θα ενσωματωθεί στις προπονήσεις της νέας του ομάδα αφού περάσει πρώτα και από εργομετρικές εξετάσεις.\nΤο θετικό για την τεχνική ηγεσία με τον Σοάρες είναι ότι έλαβε μέρος στην προετοιμασία της Χάποελ Μπερ Σεβά και λογικά θα είναι σε σχετικά καλή κατάσταση. Όσον αφορά στον Ζαΐλσον Αραούζο, αναμένουν στην Ομόνοια ενημέρωση, εάν έλυσε τη διαφορά του με την Γκρέμιο Ανάπολις ή όχι. Αναλόγως θα πράξει η τεχνική ηγεσία.\nΤέλος, χθες βράδυ έγινε στη Λεμεσό συνάντηση για το ομόλογο. Ήταν η δεύτερη, μετά την πρώτη στη Λευκωσία στην οποία θα γίνει άλλη μια τις επόμενες μέρες. Παρατηρείται ανταπόκριση από φίλους της ομάδας, προς ικανοποίηση της διοίκησης.


ΠΑγιαυλάς ΝΙΚΟΣ: Ημερίδες, νυχτερίδες και αράχνες.\nΤο τελευταίο διάστημα. Όταν με καλούν. Ως ομιλητή. Σε διάφορες εκδηλώσεις. Με θέμα τη Βιολογική Γεωργία. Αρνούμαι. Είτε γιατί δεν έχω χρόνο. Είτε γιατί δεν έχω κάτι καινούργιο να πω. Όλο τα ίδια και τα ίδια, βαριέμαι.\nΣτη τελευταία ημερίδα που αποδέχτηκα τη πρόσκληση, ήταν αυτή που διοργάνωσε το Πάρκο Διάσωσης Χλωρίδας και Πανίδας του Πολυτεχνείου Κρήτης. Το προηγούμενο Σάββατο. Τα σημερινά «Χανιώτικα Νέα» έχουν μία αρκετά καλή δημοσιογραφική κάλυψη. Κυρίως για το τι είπαν οι ομιλητές. Η απλή αναφορά στο όνομα μου. Και στο θέμα της ομιλίας μου. Προς το τέλος της δημοσίευσης. Οφείλεται στο γεγονός ότι πήγα καθυστερημένος. Είχα ενημερώσει βεβαίως τους διοργανωτές. Έγκαιρα. Οι επαγγελματικές, συνεταιριστικές αλλά και οικογενειακές υποχρεώσεις , δεν μου επέτρεπαν να φτάσω εκεί πριν τις 11.30. Η ομιλία μου θα άρχιζε στις 12. Τελικά η σειρά μου ήρθε μετά από μία ολόκληρη ώρα. Η δημοσιογράφος όταν πήγα, είχε φύγει.\nΠέραν τούτου. Ήταν μία τραυματική εμπειρία. Το ακροατήριο μόλις 11 άνθρωποι. Τέσσερις οι ομιλητές. Δύο οι διοργανωτές. Και άλλοι πέντε. Σύνολο έντεκα άνθρωποι. Τι να πεις. Σε ποιόν να το πεις. Μία ξεπέτα κανονική. Για ένα θέμα πάρα πολύ σοβαρό.\nΤη πίκρα για τη κακή διοργάνωση συμπλήρωσε μία τεράστια απογοήτευση. Αφορούσε τα κεράσματα του μπουφέ. Όχι ως προς τη ποσότητα μα για τη ποιότητα και τη προέλευση τους. Καφές φυσικά. Επιπλέον αλμυρά κρακεράκια, ένα τυποποιημένο γλύκισμα, νερό και πορτοκαλάδα. Όλα αγορασμένα από το lidl. Ναι από το lidl. Οι συσκευασίες και οι σακούλες στην άκρια του τραπεζιού το μαρτυρούσαν. Κοτζάμ Πολυτεχνείο Κρήτης να κερνά πορτακαλάδα του lidl. Η απόλυτη ξεφτίλα…..\nΑναρτήθηκε από ΠΑγιαυλάς ΝΙΚΟΣ στις 10:59 μ.μ.\nΕτικέτες Α-φελός, Όφις κολοβός


Η εγκληματικότητα ...γελάει στα 3Β - ΕΒΔΟΜΗ Online\nΗ εγκληματικότητα ...γελάει στα 3Β\n«δεν έχω ούτε σήμα, ούτε αριθμό. Αν θέλω σε σκοτώνω τώρα και σε στέλνω γυμνό στη μάνα σου»!!!\nΗ άποψη που ντε και καλά θέλουν να μας περάσουν, κάποιοι ότι στο Δήμο ΒΒΒ έχει μειωθεί η εγκληματικότητα, μόνο γέλιο μπορεί να φέρει.\nΜέσα σε τρεις ημέρες έχει γίνει μπαράζ διαρρήξεων, κάτι βέβαια που γίνεται καθημερινά, στις γειτονιές, αλλά δεν μαθαίνεται στο ευρύ κοινό.\nΤώρα όμως χτύπησαν ...συλλογικά, αφού σε μια νύχτα 9 Δεκεμβρίου, την ίδια ώρα διέρρηξαν τρία καταστήμαστα στην εμπορική αγορά της οδού Σωκράτους στη Βούλα. Την επομένη με ξυλοδαρμό στη Βάρκιζα, Αρχές της εβδομάδας επίσης, τρεις ναυτιλιακές, στη Βούλα και ουκ έστι αριθμός, αν πιάσουμε να καταγράφουμε στην κάθε γειτονιά τι συμβαίνει.\nΓεωμετρικά όμως αυξάνεται και η βία. Βία των διαρρηκτών, βία των οδηγών, βία των αστυνομικών οργάνων. Σκοτώνουν για ένα ευρώ, πατάνε με το όχημά τους και εγκαταλείπουν το θύμα, ενώ τα ΜΑΤ δέρνουν (νόμιμα), ξεβρακώνουν και απειλούν. Χαρακτηριστική η περίπτωση καταγγελίας φοιτητή, που του είπε ο ΜΑΤατζής: «δεν έχω ούτε σήμα, ούτε αριθμό. Αν θέλω σε σκοτώνω τώρα και σε στέλνω γυμνό στη μάνα σου»!!! (Ημεροδρόμος)\nΑυτή είναι η πιο άγρια βία, θεωρώ, γιατί γίνεται με το γράμμα του νόμου και με την προτροπή της κυβέρνησης για νόμο και τάξη...\nΜας γυρίζει πίσω σε πολύ σκοτεινές και άγριες εποχές της χούντας...\n* Διαβάστε τι είχε πει ο Ι. Ζίγδης στην Ελληνική Βουλή για τα ΜΑΤ:\nΜΑΤ: ένα Σώμα που αποτελεί ντροπή\n«Η βασική αιτία του κακού είναι ότι η κυβέρνηση διατηρεί ένα Σώμα που αποτελεί ντροπή, τα ΜΑΤ. Δεν είναι αστυνομία αυτό, αυτό είναι Σώμα ΕΣ-ΕΣ, είναι χειρότερο από την ΕΣΑ, τα μέλη του είναι κακούργοι, όχι ότι οι άνθρωποι γεννήθηκαν κακούργοι, αλλά εκπαιδεύονται για να γίνουν κακούργοι.\nΤους είδα στη Ρόδο, όπου επετέθηκαν εναντίον ενός λαού που έκανε μια ειρηνική παρέλαση. Επετέθηκαν με τέτοια λύσσα, που δεν έχω δεί ούτε στους Ιταλούς φασίστες, όταν ήμουν παιδί στη Ρόδο...\nΑς έχουμε μια ειδική συνεδρίαση για το αν μπορεί μια Δημοκρατία να διατηρεί κρατικά όργανα, τύπου ΜΑΤ. Αυτά είναι μόνο για τους "Χίτλερ", μόνο για τους "Μουσολίνι". Είναι αδιανόητο να υπάρχουν σε μια δημοκρατική Πολιτεία».\nΙωάννης Ζίγδης, βουλευτής, Πρόεδρος της ΕΔΗΚ, στην Ελληνική Βουλή το 1980, λίγο μετά την δολοφονία του Ια. Κουμή (Κύπριου φοιτητή) και Σταμ. Κανελλοπούλου (εργάτρια) απο τα ΜΑΤ, στην πορεία του Πολυτεχνείου, το 1980


Νέα τραγωδία στην Κίνα – Κατέρρευσε στοά ανθρακωρυχείου\nNewsIT Κοσμος Νεα τραγωδια στην Κινα – Κατερρευσε στοα ανθρακωρυχειου\nΗ κατάρρευση τμήματος του ορυχείου στην Κίνα προκάλεσε ασθενή σεισμό! Οι σεισμογράφοι κατέγραψαν σεισμική δόνηση 2,3 βαθμών, σύμφωνα με την ανακοίνωση των τοπικών αρχών. Αρκετοί ανθρακωρύχοι παγιδεύτηκαν εξαιτίας του δυστυχήματος, που σημειώθηκε περίπου στις 20:00 τοπική ώρα (15:00 ώρα Ελλάδας) χθες Κυριακή.\nΣύμφωνα με την ανακοίνωση, αμέσως μετά την κατάρρευση δόθηκε διαταγή να αρχίσει επιχείρηση έρευνας και διάσωσης, η οποία ολοκληρώθηκε. Διενεργείται έρευνα από τις αρχές για να εξακριβωθούν τα αίτια της τραγωδίας στο ορυχείο που διαχειρίζεται στην εταιρεία Jilin Longjiabao Mining.


Πολιτιστικό Στέκι ΚΕΘΕΑ ΔΙΑΒΑΣΗ: Ο πολιτισμός είναι το παράθυρο στη ζωή - Press Publica | Δημοσιογραφία για το δημόσιο συμφέρον\nΑρχική Πολιτισμός Πολιτιστικό Στέκι ΚΕΘΕΑ ΔΙΑΒΑΣΗ: Ο πολιτισμός είναι το παράθυρο στη ζωή\nΠολιτιστικό Στέκι ΚΕΘΕΑ ΔΙΑΒΑΣΗ: Ο πολιτισμός είναι το παράθυρο στη ζωή\nΑπό το 1997, στο κτίριο της Ανοιχτής Θεραπευτικής Κοινότητας του ΚΕΘΕΑ ΔΙΑΒΑΣΗ, στην Πλατεία Αμερικής λειτουργεί το Πολιτιστικό Στέκι. Πολιτισμός, Τέχνη, Ιδέες, Πνεύμα, Έμπνευση, Δημιουργία συνυπάρχουν και δίνουν μια ξεχωριστή διάσταση, στο πλαίσιο του προγράμματος. Η υπεύθυνη του Πολιτιστικού Στεκίου κα Κατερίνα Καρατσώλη μίλησε στο presspublica.gr :\n-Πόσα χρόνια λειτουργεί το Πολιτιστικό Στέκι του ΚΕΘΕΑ ΔΙΑΒΑΣΗ? Σε ποιους απευθύνεται και ποια είναι η φιλοσοφία του?\nΤο ΚΕΘΕΑ ΔΙΑΒΑΣΗ, Ανοιχτό Πρόγραμμα Απεξάρτησης από ναρκωτικά, από την αρχή της λειτουργίας του (1990) έκανε και κάνει παρεμβάσεις και εκδηλώσεις στην γειτονιά της Πλατείας Αμερικής όπου εδρεύει, αλλά και στην ευρύτερη περιοχή της Αθήνας, με στόχο την ενημέρωση και την ευαισθητοποίηση για το πρόβλημα της χρήσης ναρκωτικών και την από κοινού παρέμβαση σε αυτό το καίριο ψυχοκοινωνικό πρόβλημα. Μέσα από αυτές τις δράσεις έγινε αισθητή η ανάγκη για τη δημιουργία ενός σταθερού και μόνιμα ανοιχτού χώρου / πυρήνα μιας ζωντανής και δημιουργικής σχέσης μεταξύ του Θεραπευτικού Προγράμματος και της ευρύτερης κοινότητας. Έτσι, το 1997 στο κτίριο της Ανοιχτής Θεραπευτικής Κοινότητας ξεκίνησε να λειτουργεί το Πολιτιστικό Στέκι του ΚΕΘΕΑ ΔΙΑΒΑΣΗ. Η ύπαρξη ενός Πολιτιστικού Στεκιού μέσα στη Θεραπευτική Κοινότητα, δημιουργεί το κατάλληλο περιβάλλον για την ανάπτυξη σχέσεων μεταξύ των μελών της Κοινότητας και της γειτονιάς, των ανθρώπων της τέχνης, διαφόρων πολιτιστικών και κοινωνικών ομάδων και γίνεται φυτώριο νέων καλλιτεχνών που τους παρέχει τη δυνατότητα να παρουσιάσουν τη δουλειά τους, προσεγγίζοντας ταυτόχρονα έναν ευαίσθητο κοινωνικό χώρο. Παράλληλα, το νεοκλασικό κτίριο της οδού Σταυροπούλου 29 αποτέλεσε και αποτελεί ένα χώρο ζωής που μέσω των πολιτιστικών δράσεων, λειτουργεί και ως πυρήνας πρόληψης των εξαρτήσεων.\n-Ποιες είναι οι δράσεις του και με ποιο κριτήριο επιλέγονται οι εκδηλώσεις?\nΣτο χώρο του Πολιτιστικού Στεκιού φιλοξενούνται εικαστικές εκθέσεις, μουσικές βραδιές, θεατρικά project, παρουσιάσεις βιβλίων, σεμινάρια και ομιλίες, εργαστήρια, αφηγήσεις παραμυθιών. Το Πολιτιστικό Στέκι είναι ένας χώρος ανοιχτός σε όλους τους καλλιτέχνες, οι οποίοι θέλουν να παρουσιάσουν την δουλειά τους, έχοντας σημεία ταύτισης με την φιλοσοφία της Θεραπευτικής Κοινότητας.\nΠόσο ενεργή είναι η συμμετοχή των μελών και των γονιών τους στην διοργάνωση?\nΗ συμμετοχή των μελών και των γονιών του ΚΕΘΕΑ ΔΙΑΒΑΣΗ στη διοργάνωση και στην φιλοξενία των εκδηλώσεων είναι ενεργή. Ο χώρος της Θεραπευτικής Κοινότητας του ΚΕΘΕΑ ΔΙΑΒΑΣΗ διαχειρίζεται από τους ίδιους τους ανθρώπους που συμμετέχουν στο Πρόγραμμα και ως εκ τούτου η οποιαδήποτε δράση συμβαίνει σε αυτόν είναι υπόθεση όλων. Παράλληλα λειτουργεί Ομάδα Πολιτιστικού Στεκιού που απαρτίζεται από γονείς που συμμετέχουν στο Κέντρο Οικογενειακής Υποστήριξης του ΚΕΘΕΑ ΔΙΑΒΑΣΗ και, υποστηρίζοντας τον άνθρωπό τους, συμβάλλουν στην διοργάνωση, στην δημοσιοποίηση και στην πραγματοποίηση των εκδηλώσεων.\nΠοιος είναι ο ρόλος του πολιτισμού σε προγράμματα απεξάρτησης?\nΗ έννοια «πολιτισμός» είναι αδιαμφισβήτητα πολύ πλούσια σε ορισμούς. Ο Γερμανός φιλόσοφος Φίχτε όρισε τον πολιτισμό ως άσκηση και καλλιέργεια όλων των ανθρώπινων δυνάμεων με έναν αντικειμενικό σκοπό: να απαλλαγεί ο άνθρωπος από κάθε τι που δεν ανήκει στη βαθύτερη, τη γνήσια φύση του και να κατακτήσει έτσι την ελευθερία. Από την άλλη πλευρά, η απεξάρτηση είναι η κατάσταση «αποσύνδεσης» του ατόμου από το ναρκωτικό, σε βαθμό που θα πάψει να του είναι απαραίτητο για τη φυσιολογική σωματική και ψυχική λειτουργία του. Η ενασχόληση με τον πολιτισμό και την τέχνη στη διάρκεια της θεραπείας υποστηρίζει την προσπάθεια που καταβάλλει το άτομο για να επαναπροσδιορίσει τον εαυτό του και τη σχέση του με την κοινωνία και να νοηματοδοτήσει τη ζωή του. Η τέχνη και ο πολιτισμός είναι τα οχήματα μέσα από τα οποία το ΚΕΘΕΑ ΔΙΑΒΑΣΗ δίνει το «παρόν» στην κοινωνία.\nΠόσο αγκαλιάζει ο κόσμος των τεχνών και των γραμμάτων τέτοιες δράσεις?\nΥπάρχει μία μεγάλη ημερίδα ανθρώπων των τεχνών και των γραμμάτων που υποστηρίζουν το έργο του Προγράμματος Απεξάρτησης ΚΕΘΕΑ ΔΙΑΒΑΣΗ και το Πολιτιστικό Στέκι. Στόχος είναι η συνεχής και συστηματική γνωριμία, αλληλεπίδραση και συνεργασία με καλλιτέχνες, φορείς, οργανώσεις, ομάδες και η πραγματοποίηση δράσεων/εκδηλώσεων καθώς αυτή η συνδιαλλαγή εμπλουτίζει αμφίδρομα. Με αυτό τον τρόπο δίνεται η ευκαιρία σε όλο και περισσότερο κόσμο να γνωρίσει την Θεραπευτική Κοινότητα από κοντά και να αποβάλλει τις όποιες προκαταλήψεις έχει για την προσπάθεια της ψυχικής απεξάρτησης και της κοινωνικής επανένταξης των πρώην χρηστών.\nΠοιες είναι οι επόμενες εκδηλώσεις σας?\nΣτις 10 Ιουλίου τελειώνει το Φεστιβάλ Αφήγησης Παραμυθιών για μικρούς και μεγάλους, που διοργανώνουμε για 9η χρονιά. Για τον Σεπτέμβριο έχουμε ήδη προγραμματίσει εικαστικές εκθέσεις, εκθέσεις φωτογραφίας και προβολές κινηματογραφικών ταινιών.\nΠοιο είναι το μήνυμα του Πολιτιστικού Στεκιού του ΚΕΘΕΑ ΔΙΑΒΑΣΗ?\nΗ δημιουργική έκφραση στο ΚΕΘΕΑ ΔΙΑΒΑΣΗ είναι έμπνευση, ανθρώπινη επαφή, συναισθήματα, που ενισχύουν την αυτοεκτίμηση, τους δεσμούς και την συλλογικότητα. Η δημιουργία από την ίδια της τη φύση μπορεί να μεταμορφώσει την πραγματικότητα του ανθρώπου κινητοποιώντας τον να ανακαλύψει τον εαυτό του και να ξεδιπλώσει τις ικανότητές του. Με αυτό τον τρόπο αποτελεί αντίδοτο σε κάθε είδους αδράνεια, όπως αυτή που δημιουργούν τα ναρκωτικά.\nΠροηγούμενο άρθροΟ κόσμος του αθλητισμού λέει «όχι». Ο κατάλογος των υπογραφών\nΕπόμενο άρθροΟ Βάργκας στην Αθήνα για την ΑΕΚ (video)


Αιμοδοσία Διαδικασία Αιμοδοσίας\nΣτην αρχή λαμβάνεται από το γιατρό πλήρες ιστορικό του υποψήφιου αιμοδότη που αφορά την κατάσταση της υγείας του περιλαμβάνει\nτο ατομικό αναμνηστικό (ασθένειες, χειρουργικές επεμβάσεις, λήψη φαρμάκων)\nτο κληρονομικό αναμνηστικό (αφορά την οικογένεια και τηνπ ρογονική του κατάσταση, π.χ. μεταβολικά νοσήματα όπως σακχαρώδης διαβήτης, συγγενείς αιμολυτικές αναιμίες, αιμορραγικές διαθέσεις).\nΜετά την λήψη του παραπάνω ιστορικού εκτιμάται\nΗ αρτηριακή πίεση του αιμοδότη\nΟ αριθμός των σφύξεων\nΗ θερμοκρασία σώματος – θερμομέτρηση\nΗ λήψη μικρής ποσότητας αίματος για την εκτίμηση του αιματοκρίτη.\nΠρέπει να σημειωθεί ότι όλα τα παραπάνω θεωρούνται και είναι αυστηρά εμπιστευτικά μεταξύ γιατρού και μελλοντικού αιμοδότη. Μόνο το 5% των ανθρώπων που μπορούν να δώσουν αίμα το κάνουν. Δυστυχώς αυτό πρέπει να τονιστεί ιδιαίτερα γιατί υπάρχουν τεράστιες ανάγκες αίματος αυτή τη στιγμή, όχι μόνο στην ελληνική επικράτεια αλλά και γενικώς.\nΤο αίμα αποτελεί φυσιολογικά 7% του συνολικού βάρους του ανθρώπινου σώματος. Μετά την πάροδο 24 ωρών από την αιμοδοσία τα υγρά του οργανισμού μας επανέρχονται στο φυσιολογικό, ενώ σε διάστημα τεσσάρων με έξι εβδομάδων τα ερυθρά αιμοσφαίρια αποκαθίστανται πλήρως αριθμητικά. Γενικά μπορεί να δίνει κανένας αίμα κάθε οκτώ εβδομάδες. Πριν χρησιμοποιηθεί σε άλλο άνθρωπο το αίμα, στις ειδικές υπηρεσίες αιμοδοσίας εξετάζεται εμπεριστατωμένα και υπεύθυνα για σύφιλη, ιούς ηπατίτιδων (A, B, C, D, E) και HIV (Σύνδρομο Επίκτητης Ανοσολογικής Ανεπάρκειας), ενώ ελέγχονται βιοχημικά και οι λειτουργίες του ήπατος (τρανσαμινάσες, SGOT, SGPT, γGT, χολερυθρίνη, αλκαλική φωσφατάση). Περισσότερο κοινές ομάδες αίματος είναι η μηδενική ομάδα (0+) και ή άλφα (Α+) ομάδα. Λιγότερο κοινές θεωρούνται η άλφα θετική ομάδα αίματος (Α-) και η άλφα βήτα αρνητική ομάδα αίματος (ΑΒ-).\nΟι άνθρωποι που έχουν τύπο ομάδας 0 rhesus θετικό1 καλούνται διεθνείς δότες ή παναιμοδότες διότι δίνουν μετάγγιση σε όλες τις άλλες ομάδες, έτσι σε μεγάλη ανάγκη μπορεί να χορηγηθεί μετάγγιση ομάδος 0 ανεξάρτητα της ομάδας του λήπτη2. Το 95% των ατόμων πάνω από 72 χρονών χρειάζεται μια φορά μετάγγιση αίματος.\nΤο αίμα που λαμβάνεται από τον αιμοδότη «ξεχωρίζεται» σε τέσσερα συστατικά του (ερυθρά αιμοσφαίρια, αιμοπετάλια, πλάσμα- λευκά αιμοσφαίρια). Έτσι, καθένα από τα συστατικά αυτά χορηγείται σε άτομο ή άτομα που τα έχουν ανάγκη, έτσι ουσιαστικά ένας αιμοδότης μπορεί να βοηθήσει τέσσερις ανθρώπους.\nατόμου που πρέπει να μεταγγιστεί\nΕρυθρά ομάδος 0\nΑ1 με anti-M\nA2 με anti-A1\nΕρυθρά αιμοσφαίρια ομάδος 0\nΑ ή Β ερυθρά\n0 ομάδα ερυθρά αιμοσφαίρια\n0 ερυθρά αιμοσφαίρα\nA1B με αντί-A1\nA1 ή Β ερυθρά\nA1 ή Β συν. Αίμα\nA2B με anti-A1\nA2 ή Β ομάδος ερυθρά αιμοσφαίρια\n0 ερυθρά αιμοσφαίρια\nΑ2 ή Β\n1Μηδενική ομάδα. Καλείται ΠΑΝ-ΑΙΜΟΔΟΤΗΣ αλλά όχι ΠΑΝΔΕΚΤΗΣ.\n2Βλέπε τον πίνακα που ακολουθεί πιο κάτω.


CAMLINK CL-LS 10 - E-anagnostou\nΚαλώς Ορίσατε ΕπισκέπτηςΣυνδεθείτε ή Εγγραφείτε Αν θέλετε να σας αποστείλουμε ενημερωτικό E-mail, παρακαλώ στείλετε μας το E-mail σας ΝΕΑ ΠΡΟΙΟΝΤΑSUN170-0031\nCAMLINK CL-LS 10\nΚωδικός: SUN170-0031 Universal βάση στήριξης λαμπτήρων φωτογράφισης - Ανθεκτική κατασκευή από χάλυβα - Ρυθμιζόμενο ύψος - Ενισχυμένα αντιολισθητικά πόδια με 3 κλειδώσεις - Μεγ. Ύψος: 2000mm - Eλαχ. Ύψος: 805mm - Ύψος (διπλωμένο): 72mm\n- 3 επίπεδα ύψους - Διάμετρος στήλης: 23mm - Διάμετρος ποδιών: 15mm - Διάμετρος ανοίγματος: 910mm - Μέγ. φορτίο: 2500gr\nΤύπος: ελαφρύ Stand\nΕλάχιστο Ύψος: 805mm\nΜέγ. φορτίο: 2500gr\nΚεντρικός βραχίωνας: ναι\nΣε επίπεδα: όχι\nΘέλω να λαμβάνω ειδοποιήσεις για αλλαγές/ανανεώσεις του προϊόντος CAMLINK CL-LS 10Μιλήστε σε κάποιον φίλο σας για το προϊόν αυτό. Θέλω να μάθω σχετικά με


Razer Ouroboros Ambidextrous Gaming Mouse - Ποντικια (PER.573158)\nΑρχική > Υπολογιστές > Ποντίκια • Trackballs • Presenters > RAZER OUROBOROS AMBIDEXTROUS GAMING MOUSE\nΤο Razer Ouroboros διαθέτει προσαρμόσιμη αμφιδέξια εργονομία με ρυθμιζόμενο στήριγμα παλάμης, καθώς και δύο εναλλάξιμα πλαϊνά πάνελ. Αυτό το ποντίκι gaming θα ταιριάζει απόλυτα σε κάθε κάθε χέρι και λαβή οποιουδηποτε τύπου, εξασφαλίζοντας τη βέλτιστη άνεση και την ελάχιστη κούραση κατά τη διάρκεια της παρατεταμένης χρησης σε παιχνίδια για κάθε παίκτη - ειδικά εσάς.\nΕπιπλέον, απαράμιλλη gaming-grade ασύρματη τεχνολογία σημαίνει ότι το Razer Ouroboros λειτουργεί ασύρματα καθώς και ενσύρματα, δίνοντάς σας πλήρη ελευθερία κίνησης. Με 1ms ποσοστό ανταπόκρισης, η εντολή σας εκτελείται άμεσα, ακόμη και αν εσείς και ο αντίπαλός σας αντιδρούν ταυτόχρονα. Όταν χρειαστεί να φορτίσετε το ποντίκι, χρησιμοποιήστε το κομψό dock ή συνδέστε το καλώδιο για να συνεχίσετε το gaming.\nΤέλος, το Razer Ouroboros τροφοδοτείται από μια απλή μπαταρία ΑΑ, και υποστηρίζει 12 ώρες συνεχούς παιχνιδιού! Έχουμε συμπεριλάβει μια επαναφορτιζόμενη νικελίου-υδριδίου μετάλλου (NiMH) μπαταρία, αλλά θα τρέχει και σε κανονικές αλκαλικές μπαταρίες AA για εκείνες τις στιγμές που χρειάζεστε ένα γρήγορο swap, αλλιώς, απλά συνδέστε το ποντίκι σας σε ενσύρματη λειτουργία και είστε έτοιμοι να συνεχίσετε.\nΤύπος ποντικιού Laser.\nΣύνδεση: Gaming-grade wireless technology με βάση φόρτησης.\nΑριθμός κουμπιών: 11 προγραμματιζόμενα Hyperesponse κουμπιά.\nΑνάλυση κίνησης (dpi): 8200dpi 4G Dual Sensor System.\nΤροφοδοσία: 1 x AA μπαταρία (12 hrs συνεχούς παιχνιδιού).\nΠρόσθετα χαρακτηριστικά: Προσαρμόσιμη εργονομία για να ταιριάζει σε όλα τα μεγέθη χεριού και στυλ λαβής, το Razer Synapse 2.0, 1000Hz Ultrapolling / 1ms χρόνος απόκρισης, 50g επιτάχυνση.\nΔιαστάσεις: 122 mm έως 137 mm (Μήκος) x 71 mm (Πλάτος) x 42 mm (Ύψος).\nΒάρος: 115 g (χωρίς μπαταρία) έως 135 g (με μπαταρία).\nΣυμβατά λειτουργικά: Windows 8/ Windows 7 / Windows Vista / Windows XP (32-bit)/ Mac OS X (v10.6-10.7 and above).\nΑπό χρήστη ΣΤΑΥΡΟΣ ΣΥΦΙΛΤΖΟΓΛΟΥ - Βαθμολογία 7 στις 16-10-2017\nΣαν ποντικι ειναι αψογο. Ποιοτητα κατασκευης, τρομερες δυνατοτητες. Χανει απο τη μπαταρια και το synapse. Παιδια θα αποκτησετε ψυχολογικα αν προσπαθησετε να ασχοληθειτε με αυτα τα δυο. Επισης χανει απο το support της Razer, καθως οι ευγενεστατοι Αμερικανοι δεν εχουν ουτε μπαταριες να αντικαταταστησουν ή να προτεινουν.\n148,99 ευρω ηταν παρα πολλα ομως και ειδικα για ενσυρματη στο τελος χρηση..\nΑπό χρήστη ΠΑΝΤΕΛΗΣ ΜΙΧΑΗΛΙΔΗΣ - Βαθμολογία 8 στις 13-01-2015\nΔεν μπορώ να πω ότι αξίζει τα 138€ αλλά σίγουρα αξίζει ένα μεγάλο μπράβο η Razer για αυτό το τρομερό ποντίκι!\nΌσο αναφορά το ποντίκι είναι τρομερά βολικό ακόμα και για τους πιο απαιτητικούς χρήστες που ψάχνουν για το τέλειο! Αν είστε περίεργοι και δεν βολεύεστε με κανένα ποντίκι αυτό θα το βολευτείτε από το 1 δευτερόλεπτο! Δεν χρειάζεται να το έχετε ασύρματο, το καλώδιο είναι αρκετά μακρύ ως υπερβολικά θα μπορούσα να πω, οπότε η μπαταρία (που κρατάει ελάχιστα) δεν θα σας χρειαστεί, η βάση φόρτισης είναι σταθερή και το ποντίκι μαγνητίζει πάνω τις οπότε δεν χρειάζεται να "φοβάστε" αν έκατσε καλά ή όχι.\nΌσο αναφορά τα υπόλοιπα έχω να πω το εξής:\n1) το synapse για κάποιο περίεργο λόγω δεν μου ανοίγει να κάνω customize τα keys μου (δεν έχω ψάξει γιατί γίνετε αλλά μόνο και μόνο που θέλει παίδεμα -1 στη Razer)\n2) Η τιμή θα μπορούσε να ήταν αρκετά πιο χαμηλή πιστεύω, πληρώνουμε αρκετά για το σήμα! (οπότε άλλο ένα -1 για την Razer)\nΑπό χρήστη ΦΩΤΗΣ ΚΩΝΣΤΑΝΤΑΚΟΠΟΥΛΟΣ - Βαθμολογία 9 στις 13-04-2014\nΕξαιρετικο ποντικι με καταπληκτικο design και πολυ καλη ανταποκριση.....η τιμη λιγο τσιμπιμενη αλλα πιστευω αξιζει τα λεφτα του!\nΑπό χρήστη ΠΑΝΤΑΖΗΣ ΝΙΚΟΛΑΟΣ - Βαθμολογία 10 στις 19-12-2013\nΧωρίς πολλά πολλά ότι καλύτερο έχω χρησιμοποιήσει ποτέ για ποντίκι.\nΕίτε batmobile είτε διαστημόπλοιο από τα Star Wars το ouroboros έχει εξαιρετικό design με πολύ επιθετική γραμμή. Στιβαρό με πολύ καλή εφαρμογή στο κάθε χέρι και χωρίς κανένα πρόβλημα στο λογισμικό του. Ίσως το μόνο ελάττωμα η μπαταρία του, αλλά όταν χρησιμοποιείς όλα τα 8200dpi του πάνω σε παιχνίδια νομίζω ότι η 1 μέρα ζωής της μπαταρίας είναι αρκετή.\nΑπό ανώνυμο χρήστη - Βαθμολογία 6 στις 18-12-2013\nΑν και ειναι εξαιρετικα εντυπωσιακο και η ποιοτητα κατασκευης πολυ υψηλη παρουσιαζει προβληματα στο βασικοτερο τομεα , τη λειτουργια .. Πραγμα απαραδεκτο γιατι ενα gaming περιφεριακο δεν ( θα επρεπε ) εστιαζει στην εμφανιση αλλα στην αξοπιστια .. Αν θελετε κατι απο razer θα προτεινα να κοιταξετε το naga και το taipan ..\nΑπό ανώνυμο χρήστη - Βαθμολογία 10 στις 29-11-2013\nΤέλειο! 10/10 χωρίς συζήτηση, με διαφορά το καλύτερο ποντίκι που είχα ποτε! Αξίζει και το τελευταιο ευρο!\nΑπό χρήστη ΕΜΜΑΝΟΥΗΛΙΔΗΣ ΛΕΩΝΙΔΑΣ - Βαθμολογία 8 στις 27-11-2013\nη μπαταρια κραταει μονο μια ημερα και αν δεν το φορτισω στην βαση δουλεια μονο με καλοδιο γινεται. επισης υπαρχουν καποια προβληματα στο software και laggari ολο το συστημα... παρολα αυτα ειναι ενα παρα πολυ καλο ποντικι, εφαρμοζει τελεια πανω στο χερι μου (που παντα ειχα προβλημα με αλλα ποντικια) και εξαιρετικοσ style.\nΑπό ανώνυμο χρήστη - Βαθμολογία 8 στις 02-04-2013\nΘελει ακομα δουλεια για να ειναι τελειο το συγκεκριμενο ποντικι...για τα λεφτα που κανει και σε σχεση και με την εγγυηση που σου παρεχουν.\nΤο παρηγγειλα πριν 2 εβδομαδες τελικα παρολα τα reviews που ειχα δει...\nΣτην πρωτη επαφη βλεπεις ενα πολυ ομορφο ποντικι για gamers με ωραιο σχεδιασμο, καλο υλικο κατασκευης, ερχεται στα μετρα καθε παλαμης και καθε στυλ gamer με κορυφαια για μενα την ροδελα και τον φωτισμο του.\nΑυτο που διαπιστωσα και εγω περα απο αυτα που διαβασα ειναι οτι ο κερσορας λαγγαρει που και που και εχει τυχει να μου χασει και τις ρυθμισεις που εχω κανει και να πρεπει να τις ξανακανω και η βαση φορτισης δεν παρεχει την καταλληλη στηριξη και αφηνει το ποντικι χωρις καποια ασφαλεια.\nΣε σχεση με την τιμη του παντως υπαρχουν πολυ καλυτερα ποντικια στην αγορα και με περισσοτερες δυνατοτητες.\nΑπό χρήστη ΧΑΡΑΛΑΜΠΙΔΗΣ ΙΩΑΝΝΗΣ - Βαθμολογία 10 στις 28-03-2013\nRAZER OUROBOROS AMBIDEXTROUS GAMING MOUSE (PER.573158)\n• Τύπος ποντικιού Laser.\n• Σύνδεση: Gaming-grade wireless technology με βάση φόρτησης.\n• Αριθμός κουμπιών: 11 προγραμματιζόμενα Hyperesponse κουμπιά.\n• Ανάλυση κίνησης (dpi): 8200dpi 4G Dual Sensor System.\n• Τροφοδοσία: 1 x AA μπαταρία (12 hrs συνεχούς παιχνιδιού).\n• Πρόσθετα χαρακτηριστικά: Προσαρμόσιμη εργονομία για να ταιριάζει σε όλα τα μεγέθη χεριού και στυλ λαβής, το Razer Synapse 2.0, 1000Hz Ultrapolling / 1ms χρόνος απόκρισης, 50g επιτάχυνση.\n• Διαστάσεις: 122 mm έως 137 mm (Μήκος) x 71 mm (Πλάτος) x 42 mm (Ύψος).\n• Βάρος: 115 g (χωρίς μπαταρία) έως 135 g (με μπαταρία).\n• Συμβατά λειτουργικά: Windows 8/ Windows 7 / Windows Vista / Windows XP (32-bit)/ Mac OS X (v10.6-10.7 and above).\nΑπό χρήστη ΣΤΑΥΡΟΣ ΣΥΦΙΛΤΖΟΓΛΟΥ - Βαθμολογία 7 - 16-10-2017\nΑπό χρήστη ΠΑΝΤΕΛΗΣ ΜΙΧΑΗΛΙΔΗΣ - Βαθμολογία 8 - 13-01-2015\nΑπό χρήστη ΦΩΤΗΣ ΚΩΝΣΤΑΝΤΑΚΟΠΟΥΛΟΣ - Βαθμολογία 9 - 13-04-2014\nΑπό χρήστη ΠΑΝΤΑΖΗΣ ΝΙΚΟΛΑΟΣ - Βαθμολογία 10 - 19-12-2013\nΑπό ανώνυμο χρήστη - Βαθμολογία 6 - 18-12-2013\nΑπό ανώνυμο χρήστη - Βαθμολογία 10 - 29-11-2013\nΑπό χρήστη ΕΜΜΑΝΟΥΗΛΙΔΗΣ ΛΕΩΝΙΔΑΣ - Βαθμολογία 8 - 27-11-2013\nΑπό ανώνυμο χρήστη - Βαθμολογία 8 - 02-04-2013\nΑπό χρήστη ΧΑΡΑΛΑΜΠΙΔΗΣ ΙΩΑΝΝΗΣ - Βαθμολογία 10 - 28-03-2013\nRAZER OUROBOROS AMBIDEXTROUS GAMING MOUSE PER.573158 RAZER RAZER ΠΟΝΤΙΚΙΑ RAZER OUROBOROS AMBIDEXTROUS GAMING MOUSE


Ο αμελής αδελφός | agiosnikolaosalimou.gr | Ιερός Ναός Αγίου Νικολάου Αλίμου\nΜια Κυριακή που ο όσιος Μακάριος ήρθε στη Σκήτη για να λειτουργηθεί, είδε έξω από το κελί ενός αδελφού ένα μεγάλο πλήθος από δαίμονες. Άλλοι ήταν μετασχηματισμένοι σε γυναίκες που μιλούσαν αναίσχυντα, άλλοι σε νεαρούς που έβριζαν αδιάκοπα, και άλλοι σε διάφορες άλλες μορφές. Ο όσιος που ήταν διορατικός, στέναξε λέγοντας:\n– Οπωσδήποτε, ο αδελφός που μένει σε τούτο το κελί, πρέπει να ζει πολύ απρόσεκτα, για να είναι μαζεμένα και να περικυκλώνουν το κελί του, ασχημονώντας, τόσα πονηρά πνεύματα!\nΜετά την ακολουθία πήγε στο κελί εκείνου του αδελφού και του είπε:\n– Είμαι πολύ στενοχωρημένος, αδελφέ, γιατί ζω με πολλή αμέλεια. Μα έχω εμπιστοσύνη σε σένα, και γνωρίζω καλά, πως αν εσύ προσευχηθείς για μένα, οπωσδήποτε ο Θεός θα με ανακουφίσει από τους πονηρούς λογισμούς.\nΟ μοναχός του έβαλε μετάνοια και του αποκρίθηκε:\n– Δεν φεύγω από δω, αν δεν μου δώσεις τον λόγο σου, πως κάθε νύχτα θα κάνεις προσευχή για μένα.\nΟ αδελφός υπάκουσε στην εντολή του. Και αυτή την εντολή βέβαια, την έδωσε ο όσιος σαν αφορμή για να αρχίσει να προσεύχεται τις νύχτες. Σηκώθηκε λοιπόν ο μοναχός τη νύχτα και έκανε την προσευχή για τον άγιο. Και όταν την τελείωσε, ένιωσε τέτοια κατάνυξη, που συλλογίστηκε μέσα του:\n– Δυστυχισμένη μου ψυχή! Για έναν τόσο άγιο γέροντα προσευχήθηκες και για σένα την ίδια δεν προσεύχεσαι;\nΈτσι έκανε και για τον εαυτό του μια μεγάλη προσευχή. Και με αυτόν τον τρόπο πέρασε μια βδομάδα. Δηλαδή κάθε βράδυ έκανε μια προσευχή για τον όσιο και μια για τον εαυτό του.\nΤην Κυριακή, πηγαίνοντας πάλι προς την εκκλησία ο αββάς Μακάριος, ξαναβλέπει τους δαίμονες έξω από το κελί του μοναχού να στέκουν πολύ στενοχωρημένοι! Ικανοποιήθηκε, γνωρίζοντας πως οι δαίμονες στενοχωρήθηκαν εξαιτίας της προσευχής του αδελφού. Πήγε χαρούμενος στο κελί του και του είπε:\n– Κάνε μου τη χάρη, αδελφέ, και πρόσθεσε άλλη μια προσευχή τη νύχτα για μένα.\n– Αχ, ταλαίπωρη ψυχή μου! Δεν προσθέτεις και για τον εαυτό σου άλλη μια προσευχή, που τόσο έχεις ανάγκη;\nΚαι με αυτόν τον τρόπο, δηλαδή με τέσσερις προσευχές κάθε νύχτα, πέρασε άλλη μια βδομάδα.\nΤην Κυριακή ο όσιος Μακάριος, περνώντας πάλι, είδε τους δαίμονες στενοχωρημένους και σιωπηλούς! Ευχαρίστησε τον Θεό. Πήγε στο κελί του μοναχού και τον παρακάλεσε να προσθέσει άλλη μια προσευχή για κείνον κάθε νύχτα. Και ο αδελφός πρόσθεσε και άλλη μια προσευχή για τον εαυτό του, και έτσι τις έκανε έξι τις προσευχές κάθε νύχτα.\nΌταν πια την άλλη Κυριακή ξανάρθε ο όσιος να δει τον μοναχό, οι δαίμονες θύμωσαν πολύ μαζί του και άρχισαν να τον βρίζουν, γιατί έβλεπαν στενοχωρημένοι τη σωτηρία του μοναχού. Ο όσιος δόξασε τον Θεό για την προκοπή του αδελφού, και αφού τον παρακάλεσε να μην αμελεί, μα να προσεύχεται χωρίς διακοπή, τον άφησε και έφυγε.\nΤότε και οι δαίμονες, βλέποντας την προθυμία και την προσοχή που έβαλε ο νέος μοναχός στην προσευχή του, έφυγαν εντελώς από το κελί του.\nΧαρίσματα και Χαρισματούχοι, τ. Γ΄, σσ. 219-221, εκδ. Ι. Μ. Παρακλήτου.


Αναδείχτηκε το σοβαρό πρόβλημα αστυνόμευσης - ΕΛΕΥΘΕΡΙΑ Online\nΑναδείχτηκε το σοβαρό πρόβλημα αστυνόμευσης\nΑυτό που συνέβη στη νοσηλεύτρια στα φανάρια του Νοσοκομείου τη Δευτέρα το βράδυ, ξεπερνά κάθε τοπικό προηγούμενο και θυμίζει σκηνή από ταινία τρόμου.\nΜπροστά στην είσοδο του Νοσοκομείου, να σε πετάξει κάποιος έξω από το αυτοκίνητό σου, να το πάρει και να φτάσει ανενόχλητος μέχρι το Άργος δείχνει ότι υπάρχει σοβαρότατο πρόβλημα αστυνόμευσης. Ωραία τα λόγια για την κοινωνική ένταξη ομάδων που βρίσκονται σε δυσκολία, καλές και οι θεωρίες, αλλά τα γεγονότα δείχνουν ότι υπάρχει τεράστιο πρόβλημα.\nΚαταρχάς υπάρχει το ζήτημα της συγκέντρωσης γύρω και εντός του Νοσοκομείου διαφόρων, οι οποίοι δεν έχουν καμία δουλειά να βρίσκονται εκεί. Και εν πάση περιπτώσει, αφού βρίσκονται εκεί και δεν μπορεί κάποιος να τους απομακρύνει, καλό θα ήταν να υπάρχει στενή επιτήρηση. Το δεύτερο έχει να κάνει με το πόσο γρήγορα κινείται ένας μηχανισμός όταν συμβαίνει ένα περιστατικό. Εν μέσω καραντίνας, με χιονιά και με απαγορεύσεις στην κυκλοφορία, το να φτάνει ένα κλεμμένο αυτοκίνητο από την Καλαμάτα στο Άργος διασχίζοντας τα μεσάνυχτα όλη την Πελοπόννησο δείχνει τεράστιο έλλειμμα αστυνόμευσης.\nΗ συγκεκριμένη ιστορία έληξε ευτυχώς με τις λιγότερες συνέπειες, τόσο για τη νοσοκόμα όσο και για το υπόλοιπο κοινωνικό σύνολο. Ο δράστης προφανώς κάποια στιγμή θα συλληφθεί, αλλά το γεγονός από μόνο του δείχνει ότι χρειάζεται μία άλλη αντιμετώπιση στο επίπεδο της αστυνόμευσης. Δεν γνωρίζουμε κατά πόσο θα βελτιώσει την κατάσταση το κέντρο επιχειρήσεων που ετοιμάζεται σε συνεργασία με το Δήμο Καλαμάτας κι αν οι κάμερες όντως φτάσουν εκεί που δεν μπορούν να φτάσουν τα μάτια των αστυνομικών οργάνων, αλλά είμαστε σίγουροι ότι αυτό δεν αρκεί. Είναι ξεκάθαρο πλέον σε όλους ότι η παραβατικότητα που κάποτε ήταν μικρή, έχει λάβει πια άλλες διαστάσεις και θα πρέπει να αντιμετωπιστεί μέσα από ένα ολοκληρωμένο πλαίσιο δράσεων αστυνόμευσης, απόδοσης δικαιοσύνης, σωφρονισμού και κοινωνικής ένταξης. Όσο δεν λαμβάνονται συνολικά μέτρα θα πληθαίνουν τα περιστατικά βίας αλλά και αυτοδικίας. Η μετατροπή της κοινωνίας σε ζούγκλα θα είναι η χειρότερη εξέλιξη και δυστυχώς δεν απέχουμε πολύ από την επιστροφή στον πρωτογονισμό.\nΤελευταία τροποποίηση στις Πέμπτη, 18 Φεβρουαρίου 2021 10:50\nΝα μην ξεφύγει τώρα η κατάσταση\nΠερισσότερα σε αυτή την κατηγορία: « Η απόλυτη Βαβέλ στο Δήμο Τριφυλίας Παρόντες και απόντες στα ψηφοδέλτια της Μεσσηνίας »


think free: Τι θα γίνει αν κάνουν λευκή απεργία τα όργανα της τάξης;\nΤι θα γίνει αν κάνουν λευκή απεργία τα όργανα της τάξης;\nΔιαβάζουμε όλοι με ενδιαφέρον ότι οι δημόσιοι υπάλληλοι κάνουν λευκή απεργία και ότι σχεδόν σε όλες τις δημόσιες υπηρεσίες υπάρχει καθυστέρηση στις υποθέσεις που διαχειρίζονται. Φυσικά το μυαλό όλων πηγαίνει και στον πόλεμο που... είχε ανοίξει η κυβέρνηση με την διαφθορά που πλέον κανείς δεν αναφέρεται σ’ αυτό διότι με τις τόσο μεγάλες μειώσεις των μισθών αυτό το θέμα θα διογκωθεί.\nΚαι ερχόμαστε στο θέμα που καίει.\nΜετά τα γεγονότα του Συντάγματος όπου για πολλοστή φορά οι αστυνομικοί έγιναν σάκος του μποξ και αντικατέστησαν στα μάτια των διαδηλωτών την Κυβέρνηση και ξαφνικά εκείνο το βράδυ Μ.Μ.Ε. και λοιποί τους αφόριζαν ξεχνώντας το μεσοπρόθεσμο και τα μέτρα που πλήττουν και τους ίδιους τους αστυνομικούς (23% μείωση των μισθών σε πρώτη φάση και έπεται χειρότερη μείωση οι οποία θα τους αποτελειώσει). Άνθρωποι που κάθε μέρα έχουν άμεση επαφή με τον πολίτη σε τροχαίες παραβάσεις, οικοδομικές - πολεοδομικές - φορολογικές οικονομικές διπλώματα κ.ά.\nΚαι ερωτώ... ποιος μου εγγυάται ότι αυτοί οι άνθρωποι -όσο τίμιοι κι αν είναι- όταν έχουν κάνει οικογένειες υπολογίζοντας και το παραμικρό ευρώ και ξαφνικά υπόκεινται σε μείωση 250 και 300 ευρώ το μήνα, θα αντέξουν στους πολλούς και καθημερινούς πειρασμούς;\nΌταν έχει σταματήσει η οικοδομή, 55% κάτω και όλες οι δουλειές που απασχολούνταν όλοι οι αλλοδαποί άνθρωποι που ήρθαν για ένα καλύτερο αύριο, όταν γέροντες μαζεύουν αποφάγια από λαϊκές, άνεργοι που είναι σε απόγνωση και εσύ μειώνεις κι άλλο τους μισθούς αυτών που έχουν να κάνουν καθημερινά πλέον με ένοπλες ληστείες και κλοπές, γιατί άραγε να πιστέψω ότι θα βάλουν την ζωή τους σε κίνδυνο όταν το Κράτος τους φτύνει κατάμουτρα;\nΟ Θεός να βάλει το χέρι του γι’ αυτά που έρχονται…\nΥ.Γ. Γνωρίζω πολλές οικογένειες που οι σύζυγοι αστυνομικών απολύθηκαν από τον ιδιωτικό τομέα ο οποίος είναι σε χειρότερη μοίρα από το δημόσιο και αυτό μεγαλώνει τους κινδύνους έκρηξης της εγκληματικότητας από ανθρώπους που είναι σε κατάσταση απόγνωσης.\nΑναρτήθηκε από gkessopoulos στις 1:21 μ.μ.


Lillestrøm SK Stabæk Fotball ζωντανά αποτελέσματα, livescore και live streaming - SofaScore\nLillestrøm SK - Stabæk Fotball Ζωντανά αποτελέσματα, livescore και live streaming\nLillestrøm SK Stabæk Fotball ζωντανά αποτελέσματα (και ζωντανή μετάδοση, live streaming βίντεο του αγώνα*) ξεκινά στις 10.11.2019. και ώρα 17:00 UTC ώρα στο γήπεδο Åråsen, Lillestrom, Norway για το Eliteserien - Norway. Στο SofaScore ζωντανά αποτελέσματα μπορείτε να βρείτε όλα Lillestrøm SK εναντίον Stabæk Fotball τα προηγούμενα αποτελέσματα με τους H2H αγώνες. Οι σύνδεσμοι Lillestrøm SK εναντίον Stabæk Fotball με τα βίντεο Στιγμιότυπα βρίσκονται στην καρτέλα "μέσα" και εμφανίζονται για τους πιο γνωστούς αγώνες όταν ανέβουν στο YouTube η το Dailymotion. Δεν είμαστε υπεύθυνοι για κανένα περιεχόμενο που αφορά τα video για οποιαδήποτε νομική ανησυχία παρακαλούμε επικοινωνήστε με τους νόμιμους κατόχους των βίντεο ή με τους λογισμικού μεταφόρτωσης τους.\nΜπορείς να παρακολούθησεις Lillestrøm SK εναντίον Stabæk Fotball ζωντανά στο ίντερνετ αν είσαι κατοχυρωμένο μέλος της bet365, της ηγετικής ιντερνετικής εταιρίας στοιχημάτων που έχει κάλυψη για περισσότερο από 140.000 αθλητικές εκδηλώσεις με ζωντανά στοιχήματα κατά τη διάρκεια ενός χρόνου. Αν αυτός ο αγώνας καλύπτεται από τη ζωντανή κάλυψη της bet365 μπορείς να παρακολουθήσεις τον ποδόσφαιρο αγώνα Lillestrøm SK Stabæk Fotball στο iPhone, iPad, Android ή Windows κινητό σου. Είναι ακόμα εύκολο να βρεις τις καλύτερες φάσεις και νέα από τις πιο δημοφιλής κατηγορίες αθλημάτων όλου του κόσμου. Τα ζωντανά προγνωστικά της bet365 μπορούν να ιδωθούν στην κατηγορία ποδόσφαιρο ζωντανά αποτελέσματα του SofaScore. Δεν προσφέρουμε πρόγραμμα τηλεόρασης εδώ, αν θέλεις να παρακολουθήσεις αυτόν τον τον αγώνα είναι πιθανό να το βρείς σε κάποια δημοφιλή κανάλια όπως iTV, BBC, Al Jazeera Sports, Sky Sports, Gol TV, Canal+, SportTV, Fox Soccer, Setanta, ESPN, κτλ.\nΟΝΟΜΑ: Lillestrøm SK - Stabæk Fotball\nΗ εφαρμογή SofaScore Livescore είναι διαθέσιμη σε iPhone και iPad, σε Android μέσω Google Play και στα κινητά τηλέφωνα με λειτουργικό Windows. Μπορείτε να βρείτε την εφαρμογή μας σε όλα τα καταστήματα σε πολλές διαφορετικές γλώσσες ως ''SofaScore''. Εγκαταστήστε την εφαρμογή του SofaScore και ακολουθείστε Lillestrøm SK Stabæk Fotball live score στο κινητό σας τηλέφωνο!\n*ΣΗΜΑΝΤΙΚΗ ΣΗΜΕΙΩΣΗ - To Sofascore.com σε συνεργασία με την bet365 προσφέρει πάνω από 140000 γεγονότα σε Ζωντανή Μετάδοση ανά χρόνο. Ωστόσο, να σημειωθεί ότι τα δικαιώματα πνευματικής ιδιοκτησίας για το stream τέτοιων γεγονότων, συνήθως κατέχονται σε επίπεδο χώρας και γι'αυτό, ανάλογα με τη τοποθεσία σας, μπορεί να υπάρχουν ορισμένα γεγονότα, που ίσως να μη μπορείτε να τα δείτε λόγω των παραπάνω περιορισμών. Πριν μπείτε στην bet365 και βάλετε χρήματα στον λογαριασμό σας για να δείτε Lillestrøm SK Stabæk Fotball ή οποιοδήποτε άλλο συγκεκριμένο γεγονός μέσω του ζωντανού stream της bet365, συνιστάται να ελέγξετε με την bet365, εάν μπορείτε να δείτε το stream αυτού του γεγονότος, στη τοποθεσία διαμονής σας. Μάθετε περισσότερα επικοινωνόντας με την bet365 εδώ , μέσω τηλεφώνου, ταχυδρομείου, ηλεκτρονικής αλληλογραφίας ή συνομιλίας.


Στη Νορβηγία ο 6χρονος που εξαφανίστηκε από την Κηφισιά: Η επιστολή του δικηγόρου του πατέρα – Flashnews.gr\nΑρχική > Ελλάδα > Στη Νορβηγία ο 6χρονος που εξαφανίστηκε από την Κηφισιά: Η επιστολή του δικηγόρου του πατέρα\n26 Μαΐου, 2022 14:27\nΌτι ο 6χρονος που απήχθη από την Κηφισιά είναι σε καλή κατάσταση και ανυπομονεί να επανενωθεί με την οικογένεια και τους φίλους του στη Νορβηγία αναφέρει ο δικηγόρος του πατέρα.\n26 Μαΐου, 2022 | 14:27\nΜε εκτενή επιστολή του που σταχυολογεί τους σταθμούς της περιπετειώδους πορείας του 6χρονου που εξαφανίστηκε από την Κηφισιά, ο δικηγόρος του πατέρα του, αναφέρει πως το παιδί και ο πατέρας του επέστρεψαν με ασφάλεια στη Νορβηγία.\nΠαράλληλα αναφέρει πως το παιδί έχει προγραμματιστεί να αξιολογηθεί από ψυχολόγους των υπηρεσιών Πρόνοιας της Νορβηγίας αλλά και να ξεκινήσει στο σχολείο του εκεί το φθινόπωρο. Παράλληλα αναφέρεται στο διεθνές ένταλμα σύλληψης που εκκρεμεί σε βάρος της μητέρας για αρπαγή ανηλίκου.\nΗ επιστολή του δικηγόρου του πατέρα στους εκπρόσωπους της μητέρας:\n«Το απόγευμα, ο πελάτης μου με ενημέρωση ότι εκείνος και το παιδί επέστρεψαν με ασφάλεια στη χώρα της κατοικίας τους, τη Νορβηγία. Το παιδί ανταποκρίθηκε με χαρά στην επικείμενη επανένωσή του με τον πρωτεύοντα κηδεμόνα του χθες έπειτα από την αρπαγή του στην Ελλάδα τον Ιούλιο του 2020. Η επιστροφή του στο σπίτι με την προστασία του πατέρα του δεν είχε κανένα απρόοπτο.\nΤο παιδί θα περάσει εξετάσεις, ενώ οι υπηρεσίες Πρόνοιας του νορβηγικού κράτους θα του προσφέρουν υποστηρίξη αν χρειαστεί, αν διαπιστωθεί ότι το παιδί απέκτησε κάποιο ψυχικό τραύμα από την αρπαγή. Το παιδί ανυπομονεί να επανενωθεί με τους φίλους του στην τοπική κοινωνία, καθώς και με την οικογένειά του.\nΈχει προγραμματιστεί να ξεκινήσει στο σχολείο του το φθινόπωρο. Με βάση αυτό, δεν υπάρχει λόγος ανησυχίας για το ευ ζην του παιδιού. Σχετικά μέτρα ασφαλείας παίρνονται, ώστε να αποκλειστεί μια νέα παράνομη απαγωγή του παιδιού από τη Νορβηγία. Δυστυχώς, είναι καθαρό από την οπτική του πελάτη μου, ότι τα ελληνικά Δικαστήριο απέτυχαν να σταθούν στο ύψος των περιστάσεων αλλά και να συμμορφωθούν με τις επιταγές της Σύμβασης της Χάγης του 1980 να επιστρέψει το παιδί στη χώρα της κατοικίας του.\nΕπαναλαμβάνεται ότι η απόφαση του Δικαστηρίου του Κρίστιανσαντ από τις 15 Ιουνίου του 2021 παραμένει σε ισχύ και καθορίζει το νομικό πλαίσιο για το παιδί. Ο πελάτης σας αρνήθηκε να δώσει στοιχεία στο δικαστήριο όμως εκπροσωπήθηκε από δικηγόρο που του όρισε το Δικαστήριο με κρατική δαπάνη. Η απόφαση έχει επιδοθεί στον πελάτη σας, όμως εκείνη επέλεξε – δυστυχώς – να μην τη σεβαστεί.\nΕπαναλαμβάνεται ακόμα ότι η πελάτης σας κατηγορείται για αρπαγή ανηλίκου από τις νορβηγικές αρχές, αλλά και πως έχει εκδοθεί διεθνές ένταλμα για τη σύλληψή της, αν ποτέ βγει από την Ελλάδα».


Σέρρες: 23χρονος έκλεβε τσάντες και πορτοφόλια μέσα από Ι.Χ. – infoserres.com\nPosted on 07/02/2017 - 2:34:43 PM by Neoklis in ΚΟΙΝΩΝΙΑ\nΕξιχνιάστηκαν, μετά από έρευνα των αστυνομικών της Υποδιεύθυνσης Ασφάλειας Σερρών, 4 κλοπές και διαρρήξεις από ΙΧΕ αυτοκίνητα, που έγιναν το χρονικό διάστημα από 23 έως 28 Ιανουαρίου του 2017 στην πόλη των Σερρών.\nΓια την υπόθεση ταυτοποιήθηκαν τα στοιχεία ενός 23χρονου Έλληνα, σε βάρος του οποίου σχηματίσθηκε δικογραφία για διακεκριμένες περιπτώσεις κλοπής.\nΕιδικότερα, όπως προέκυψε από την έρευνα, ο 23χρονος δρώντας με συγκεκριμένη μεθοδολογία, έσπαζε τα τζάμια από σταθμευμένα οχήματα και αφαιρούσε από το εσωτερικό την τσάντα ή το πορτοφόλι των παθόντων.\nΑπό την μέχρι στιγμής έρευνα διαπιστώθηκε ότι διέπραξε 4 κλοπές και διαρρήξεις από σταθμευμένα οχήματα, αφαιρώντας συνολικά 3 τσάντες και ένα πορτοφόλι, που περιείχαν χρηματικά ποσά, κινητά τηλέφωνα και άλλα προσωπικά έγγραφα και αντικείμενα.\nPrevious Previous post: Π.Ε Σερρών . Αποχώρησαν από την νομαρχία οι αγρότες , σύσκεψη στον κόμβο του Λευκώνα\nNext Next post: Προμαχώνας . Σύλληψη 33χρονου για απαγορευσή εισόδου στην Ελλάδα\nΔήμος Σερρών : Οργή για τους λογαριασμούς νερού σε Μητρούσι , Καμήλα , Αγία Ελένη


ΕΠΙΤΡΟΠΗ ΑΛΛΗΛΕΓΓΥΗΣ ΣΤΡΑΤΕΥΜΕΝΩΝ - ΔΙΚΤΥΟ ΕΛΕΥΘΕΡΩΝ ΦΑΝΤΑΡΩΝ ΣΠΑΡΤΑΚΟΣ: Δύο ελικόπτερα με βλάβη την ίδια μέρα μετά το δυστύχημα με τους τέσσερις νεκρούς και ο ΥΕΘΑ Π.Καμμένος ΚΑΘΗΓΥΧΑΖΕΙ!\nΔύο ελικόπτερα με βλάβη την ίδια μέρα μετά το δυστύχημα με τους τέσσερις νεκρούς και ο ΥΕΘΑ Π.Καμμένος ΚΑΘΗΓΥΧΑΖΕΙ!\nΚΟΚΚΙΝΟΣ ΣΥΝΑΓΕΡΜΟΣ ΣΤΗ ΣΥΝΟΔΕΙΑ ΚΑΜΜΕΝΟΥ: Ξαφνική βλάβη σε ένα από τα Χιούι της αποστολής του έθεσε σε κίνδυνο την ζωή του Αρχηγού ΓΕΣ.\nΤι πρέπει να γίνει για να πάρουν μέτρα;\nΕνώ δεν έχει δοθεί ακόμη το πόρισμα για την πτώση του μοιραίου ελικοπτέρου ΧΙΟΥΙ που στέρησε την ζωή σε 4 στρατιωτικούς, συνεχή είναι τα επικοινωνιακά παιχνίδια του επιτελείου του ΥΕΘΑ Π.Καμμένου.\nΑφενός, η χρήση ελικοπτέρων ΧΙΟΥΙ για τις μετακινήσεις του Υπουργού αποσκοπεί στην καλλιέργεια του αισθήματος ότι δεν υπάρχει κίνδυνος από τα 50χρονα ιπτάμενα σαπάκια και ταυτόχρονα το ΥΕΘΑ χρησιμοποιεί το δραματικό συμβάν για να δικαιολογήσει την προμήθεια ακόμη 70 μεταχειρισμένων αμερικανικών ελικοπτέρων, την οποία δρομολογούσε.\nΠαράλληλα όμως ολοένα αποκαλύπτονται τα σοβαρά προβλήματα που υπάρχουν στην Αεροπορία Στρατού!\n"Το άναμμα μιας κόκκινης προειδοποιητικής λυχνίας του ελικοπτέρου Huey που συνόδευε το ιδίου τύπου ελικόπτερο του Υπουργού Αμύνης Πάνου Καμμένου και μετέφερε τον ΑΓΕΣ Στρεφανή, το υποχρέωσε τελικώς να μην απογειωθεί για προληπτικούς λόγους και να είναι αυτή τη στιγμή καθηλωμένο στο ελικοδρόμιο της Δονούσας, ενώ το υπουργικό ελικόπτερο πέταξε κανονικώς για τον επόμενο προορισμό την Αμοργό, όπου βρίσκεται τώρα.\nΑν και δεν έχουν καμία τυπική σχέση μεταξύ τους, σημειώνουμε ότι είναι το δεύτερο περιστατικό που απασχολεί τη δημοσιότητα το τελευταίο 20ήμερο, μετά την τραγική πτώση του UH-1H Huey («ΕΣ-625») στο Σαραντάπορο Ελασσώνος στις 19 Απριλίου, που είχε ως γνωστόν, ως αποτέλεσμα, τον θάνατο των τεσσάρων επιβαινόντων στρατιωτικών και τον τραυματισμό του πέμπτου επιβαίνοντος της Αρχιλοχίου μέλους του πληρώματός του".\nΘυμίζουμε την σημερινή μας ανακοίνωση\nΑποκαλύπτεται για μια ακόμη φορά ότι είναι γνωστός ο ένοχος είναι γνωστή η αιτία.\nΑπαιτείται τώρα το εργατικό και αντιπολεμικό κίνημα να πάρει αγωνιστικές πρωτοβουλίεας εναντίον της συνεχούς πολεμικής προετοιμασίας.\nΝα ανατραπεί η στρατηγού χαρακτήρα στρατιωτική συνεργασία ελληνικού και ισραηλινού κράτους.\nΈξοδο και διάλυση ΝΑΤΟ και ΕΥΡΩΣΤΡΑΤΟΥ.\nΝα επιστρέψει τώρα οι ελληνικές στρατιωτικές δυνάμεις που βρίσκονται στο εξωτερικό.\nΜόνο ο κοινός αγώνας μέσα και έξω από τον στρατό μπορεί να μπει φραγμός στην στρατιωτική μηχανή του πολέμου και της καταστολής.\nΑναρτήθηκε από Επιτροπή Αλληλεγγύης στις 10:55:00 μ.μ.


Εθνικό Λαϊκό Μέτωπο - Ε.ΛΑ.Μ.: Δύο χωριστά «κράτη» ζητούν οι Τούρκοι από τη Χίλαρι\nΔύο χωριστά «κράτη» ζητούν οι Τούρκοι από τη Χίλαρι\nΑΝ ΔΕΝ ΒΡΕΘΕΙ ΛΥΣΗ ΠΡΙΝ ΑΠΟ ΤΗΝ 1η ΙΟΥΛΙΟΥ, ΕΙΝΑΙ Η ΜΟΝΗ ΕΠΙΛΟΓΗ, ΛΕΝΕ\n«Σε περίπτωση που δεν υπάρξει λύση μέχρι την πρώτη Ιουλίου, δεν θα υπάρχει άλλη επιλογή από τα δύο χωριστά κράτη». Τη θέση αυτή εξέφρασε η Τουρκία, κατά τις επαφές που είχε την περασμένη Κυριακή με την τουρκική ηγεσία στην Κωνσταντινούπολη η Υπουργός Εξωτερικών των ΗΠΑ Χίλαρι Κλίντον, σύμφωνα με χθεσινό δημοσίευμα της τουρκικής εφημερίδας «Χουριέτ». Ο Ντερβίς Έρογλου, γράφει το δημοσίευμα, με την επιστολή του προς τον ΓΓ του ΟΗΕ, ανέφερε ότι ο ίδιος και ο τουρκοκυπριακός «λαός» είναι υπέρ της λύσης.\n«Αλλά εάν δεν βρεθεί λύση μέχρι την πρώτη Ιουλίου, θα εξαντληθεί η υπομονή του Έρογλου. Στην περίπτωση αυτή δεν θα υπάρχει άλλη επιλογή από τα δύο χωριστά κράτη». Αυτά μετέφερε, σύμφωνα με τη «Χουριέτ», η Άγκυρα στην Κλίντον. Η εφημερίδα προσθέτει ότι η Κλίντον τόνισε πως οι ΗΠΑ επιθυμούν λύση στο πλαίσιο των παραμέτρων του ΟΗΕ και θα συνεχίσουν να ενθαρρύνουν τις πλευρές. Σύμφωνα με την εφημερίδα, Άγκυρα και Κλίντον συμφώνησαν να επανεξετάσουν το θέμα κατά τη σύνοδο κορυφής του ΝΑΤΟ στο Σικάγο.\nΑναρτήθηκε από Ε.ΛΑ.Μ. 6 στις 2:18 μ.μ.


Πάμε γερά! | Τρίποντο\n3:25 μ.μ. | Ετικέτες: Απόψεις-Μundobasket 2010\nΚάθε μέρα είναι μια καινούρια μέρα. Αφήνουμε πίσω μας τον αγώνα της Πέμπτης με τη Ρωσία που μας πλήγωσε και επικεντρωνόμαστε στο σημερινό μάτς με τους Ισπανούς. Δεν πάψαμε ποτέ να αγαπάμε και να πιστεύουμε αυτή την ομάδα. Απλά θεωρήσαμε ότι με την προχθεσινή αγωνιστική συμπεριφορά της έδωσε δικαίωμα σ' αυτούς που την περίμεναν στη γωνία για να την αμφισβητήσουν. Αντίπαλοι προπονητές (Μπλατ, Τάνιεβιτς), ποδοσφαιρικοί δημοσιογράφοι (ποτέ δεν κατάλαβα αυτή την ηλίθια κόντρα μπασκετικών-ποδοσφαιρικών δημοσιογράφων στην Ελλάδα) και απλοί φίλαθλοι (στο site της FIBA μας έκραζαν οι περισσότεροι) έσπευσαν να κατακεραυνώσουν και να απαξιώσουν την ομάδα. Βέβαια αυτό δείχνει ότι η Εθνική Ελλάδος μπάσκετ είναι μεγάλη ομάδα γιατί αν δεν ήταν τέτοια δεν θα ασχολούνταν κανείς μαζί της. Κι εμείς από αυτό το blog ασκήσαμε δριμεία κριτική στην ομάδα αλλά ποτέ δεν πρόκειται να την απαξιώσουμε και να πάψουμε να την πιστεύουμε. Μας έχει δώσει πολλές χαρές και μας έχει κάνει πολλές φορές υπερήφανους για να την ξεγράψουμε με το πρώτο παράπτωμα. Ξεχνάμε λοιπόν αυτή την ιστορία και συγκεντρωνόμαστε όλοι μαζί στην αντιμετώπιση της ομάδας που τα τελευταία χρόνια έχει εξελιχθεί σε κακό μας δαίμονα. Το κλισέ "δεν έχουμε να αποδείξουμε τίποτα" που χρησιμοποιούν συχνά οι Έλληνες διεθνείς σήμερα δεν ισχύει. Η υπερ-επιτυχημένη φουρνιά της Εθνικής των τελευταίων 7 ετών έχει ένα μελανό σημείο: δεν έχει καταφέρει να κερδίσει τους Ισπανούς, οι οποίοι μετράνε 5 νίκες σε ισάριθμα ματς, οι 3 εκ των οποίων σε νοκ-άουτ αγώνες. Οι παίκτες μας έχουν να αποδείξουν πρώτα και πάνω από όλους στους εαυτούς τους ότι μπορούν να κερδίσουν και μετά σ' όλους τους υπόλοιπους. Για να γίνει αυτό πρέπει να ξεχάσουν τη μέχρι τώρα πορεία τους στο Μουντομπάσκετ και να θυμηθούν την αγωνιστική τους ταυτότητα. Η άμυνα πρέπει να είμαι λυσσαλέα. Ο Ναβάρο πρέπει να "κυνηγηθεί" ανελέητα, η άμυνα στο pick n' roll (side) να είναι αποτελεσματική και οι ψηλοί μας να μην αφήσουν τους Μαρκ Γκασόλ, Ρέγες και Βάσκεθ να ποστάρουν. Στην επίθεση πρέπει να έχουμε καθαρό μυαλό και υπομονή για να βρούμε την καλύτερη επιλογή, να μην κάνουμε τόσο πολλά τρίποντα και να κάνουμε αποφασιστικές διεισδύσεις μέχρι το καλάθι. Το κυριότερο βέβαια είναι να μην τους φοβηθούμε και να "ανοίξουμε" το ρυθμό αν μας βγαίνει, με λίγα λόγια να κάνουμε το παιχνίδι μας. Πολλή προσοχή στους Ναβάρο,Μαρκ,Γκαρμπαχόσα και Ρέγες, οι οποίοι κάνουν παραδοσιακά πολύ καλά παιχνίδια απεναντί μας. Δε θεωρώ ότι είμαστε το φαβορί, αντίθετα δίνω 70%-30% υπέρ των Ισπανών τόσο λόγω προϊστορίας, όσο και λόγω των αγωνιστικών και μη προβλημάτων που έχουμε σ' αυτό το Παγκόσμιο. Από την άλλη η Εθνική χρωστάει ένα καλό παιχνίδι και, αν είναι αυτή που πρέπει, έχει πιθανότητες να πάρει τη νίκη. Οι Ισπανοί μας έχουν σίγουρους κι αυτό είναι καλό για μας. Αν μας αντιμετωπίσουν αλαζονικά θα το πληρώσουν, αν και στο παρελθόν μας αντιμετώπιζαν πάντα σοβαρά. Όλα αυτά βέβαια είναι θεωρία και θα δούμε τι θα γίνει στην πράξη το βράδυ. Το μήνυμα προς την ομάδα είναι ότι τους πιστεύουμε και τους στηρίζουμε, περιμένοντας να μας κάνουν πάλι υπερήφανους. Πάμε γερά!\nΤην αγαπάμε τόσο πολύ (περισσότερο και απ' το σύλλογο που υποστηρίζουμε) την Εθνική μας γι' αυτό και αντιδράσαμε οι περισσότεροι από εμας - ίσως λιγάκι υπερβολικά- σε αυτήν την ιλαροτραγωδία που παίχτηκε το απόγευμα της Πέμπτης.\nΦοβήθηκαν, και αυτό δεν αρμόζει σε αυτούς. Αδίκησαν τον εαυτό τους!\nΚαι εμείς που ξέρουμε τις δυνατότητες αυτής της ομάδας , ΘΥΜΩΣΑΜΕ με τους ίδιους.\nΌσο και να σπαώ το κεφάλι μου τέτοιο ματς σαν το βραδινό η Εθνική μας δεν έχει ξαναντιμετωπίσει. Εννοώ από πλευράς αμφισβήτησης , ψυχολογίας , δυναμικότητας αντιπάλου.\nΗ πλάτη τους είναι τόσο κοντά στον τοίχο όσο καμία άλλη φορά...\nΓΙ' ΑΥΤΟ ΚΑΙ ΘΑ ΝΙΚΗΣΟΥΝ\nΥ.Γ. Τόσο μεγάλη ανυπομονησία γι 'αυτόν τον αγώνα έχω νιώσει μόνο άλλη μία φορά. Στον ημιτελικό του Παγκοσμίου το '98. Ούτε καν στον τελικό της Σαϊτάμα όπου είχα "αδειάσει" (όπως και οι διεθνείς μας) μετά τη λήξη του ημιτελικού.\n4 Σεπτεμβρίου 2010 - 4:42 μ.μ.\nΚαι κάτι που ξέχασα :\nΣυμφωνώ απόλυτα σε όσα γράφεις για την από πλευράς τακτικής αντιμετώπιση εναντίον των Ισπανών. Να προσθέσω πως σε αυτή τη ΠΑΙΧΝΙΔΑΡΑ θα μετρήσει περισσότερο η καρδιά , η ψυχή , το πάθος , το ΕΛΛΗΝΙΚΟ ΦΡΟΝΗΜΑ (είμαι σίγουρος πως συμφωνείς με τα παραπάνω ιδανικά, Isiah).\nΚαλα τι να πουνε οι ποσοσφαιρικοι δημοσιογραφοι????να κατηγορησουν την εθνικη για εσκεμενη ηττα????αυτα που μας εχει χαρισει η εθνικη μπασκετ γιατι πολυ απλα η εθνικη μπασκετ το 2005 βγηκε παναξια πρωταθλητρια ευρωπης και το 2006 δευτεραθλητρια κοσμου.....Η εθνικη μπακσετ εχει κερδισει τον σεβασμο ολου του κοσμου....στο ποδοσφαιρο ολοι παρακαλανε να παιξουν μαζι μας γιατι ξερουν οτι 8α εχουν 3 βαθμους σιγουρους....βαλτε τα κατω και συγκρινετε.....\n4 Σεπτεμβρίου 2010 - 5:45 μ.μ.


Χαλκιδική: Drone με ντουντούκα ίπταται και... φωνάζει «σαν το σπίτι, δεν έχει!» - e-thessalia.gr\nΧαλκιδική: Drone με ντουντούκα ίπταται και… φωνάζει «σαν το σπίτι, δεν έχει!»\n16 Απριλίου 2020, 19:33 16 Απριλίου 2020\nΚαθημερινά, μέχρι και τη Δεύτερη ημέρα του Πάσχα, το μη επανδρωμένο αεροσκάφος τελευταίας τεχνολογίας, με πρωτοβουλία της Δημάρχου Κασσάνδρας Αναστασίας Χαλκιά και του τμήματος Πολιτικής Προστασίας του Δήμου, θα πραγματοποιεί «χαμηλές πτήσεις» στις παραλίες της Κασσάνδρας και θα υπενθυμίζει τους κατοίκους, αλλά και τους επισκέπτες της περιοχής, τα μέτρα αυτοπροστασίας ενάντια στον κορωνοϊό.\nΌπως επεσήμανε η Δήμαρχος Κασσάνδρας Αναστασία Χαλκιά, «ο δήμος με χαρά και μεγάλη ετοιμότητα περιμένει να υποδεχθεί τους επισκέπτες στην Κασσάνδρα Χαλκιδικής το φετινό καλοκαίρι, αφού θα ‘χει τελειώσει η πανδημία του κορωνοιού. Γι’ αυτό παροτρύνουμε επισκέπτες και κατοίκους της περιοχής να παραμείνουν στο σπίτι!!!»\n«Μένουμε Σπίτι» για να μπορούμε να απολαύσουμε όλοι υγιείς και ασφαλείς ακόμη ένα όμορφο και αξέχαστο καλοκαίρι στην Κασσάνδρα Χαλκιδικής!\nΠροηγούμενο ΆρθροΣυγκινητικό βίντεο στο Σωτηρία: Το χειροκρότημα σε ασθενή που αποσωληνώθηκεΕπόμενο ΆρθροΑπαγόρευση κυκλοφορίας: 667 έλεγχοι από την Αστυνομία στη Μαγνησία και 14 παραβάσεις